	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.1 Masa dhe pesha
	Situata e të nxënit: Paraqesim dy objekte me masa të ndryshme dhe nxit diskutimin: “A është masa e një trupi e njëjtë me peshën e tij?” dhe “A do të kishte një trup të njëjtën peshë në një vend tjetër, ndërkohë që masa e tij mbetet e njëjtë?” 

	Rezultatet e të nxënit të kompetencave të fushës sipas temës mësimore:
Në fund të orës nxënësi: 

· dallon masën nga pesha; 

· përcakton njësitë matëse kg dhe N; 

· identifikon peshoren dhe dinamometrin si instrumente matëse; 

· mat masën dhe peshën e objekteve të ndryshme; 

· regjistron rezultatet në tabelë; 

· krahason të dhënat dhe formulon një përfundim të thjeshtë.

	Fjalët kyçe:
Masë, peshë, forcë e rëndesës, kilogram (kg), njuton (N), peshore, dinamometër.

	Burimet dhe mjetet e punës: Libri Fizika 6 – Cambridge; Fletore pune; peshore; dinamometër; objekte me masa të ndryshme; qese plastike; tabelë për regjistrimin e të dhënave.
	Lidhja me fushat e tjera ose me temat ndërkurrikulare: Kjo temë lidhet me njohuritë e mëparshmne në Dituri Natyre. Science: konceptet masë, peshë dhe gravitet. Technology: përdorimi i instrumenteve matëse. Engineering: përzgjedhja dhe përdorimi i instrumentit të përshtatshëm. Mathematics: matja, krahasimi dhe organizimi i të dhënave. Matematikë, TIK

	Metodologjia dhe veprimtaritë e nxënësve

Diskutim i drejtuar; pyetje-përgjigje; vëzhgim; demonstrim; punë individuale dhe në grup; hulumtim/hetim shkencor; punë praktike.

	PARASHIKIM – 8–10 minuta
Paraqitja e dy ose tre objekteve të përditshme me masa të ndryshme. Nxitja e nxënësve për të vëzhguar dhe krahasuar objektet.

Diskutim mbi pyetjet:

· Cili objekt mendoni se ka masën më të madhe? 

· Si mund ta përcaktojmë me saktësi masën e një objekti?

· A janë masa dhe pesha e njëjta madhësi? 

· Me çfarë mund të matet masa? 

· Me çfarë mund të matet pesha? 

· Çfarë ndodh me një trup kur lëshohet nga dora? 

Mbledhja e përgjigjeve dhe e parashikimeve të nxënësve në tabelë.

Paraqitja e situatës problemore: “A ka një astronaut të njëjtën peshë në Hënë dhe në Tokë?”. Diskutimi i ideve fillestare dhe evidentimi i ndryshimit ndërmjet masës dhe peshës. 
NDËRTIMI I NJOHURIVE – 20–22 minuta
Leximi dhe analizimi i pjesës “Masa dhe pesha” në tekst.

Identifikimi i koncepteve kryesore:

· masa është madhësi fizike që tregon sasinë e lëndës së një trupi dhe matet me kilogram (kg); 

· pesha është forca me të cilën një trup tërheq Tokën për shkak të gravitetit; 

· njësia e masës: kilogrami (kg); 

· njësia e peshës: njutoni (N).

Identifikimi dhe demonstrimi i instrumenteve matëse:

· peshore – për matjen e masës; 

· dinamometër – për matjen e peshës. 

Organizimi i nxënësve në grupe të vogla dhe realizimi i veprimtarisë praktike.

Matja e masës së objekteve me peshore dhe regjistrimi i rezultateve në tabelë.

Matja e peshës së të njëjtëve objekte me dinamometër dhe regjistrimi i rezultateve.

Krahasimi i vlerave të marra dhe diskutimi mbi lidhjen ndërmjet masës dhe peshës.

Orientimi për të vërejtur se në Tokë, kur masa e trupit rritet, rritet edhe pesha e tij. Përdorimi i marrëdhënies së thjeshtuar të dhënë në tekst: 1 kg ≈ 10 N. 

Plotësimi i tabelës:
Objekti

  Parashikimi për masën

Masa e matur

Parashikimi për peshën

Pesha e matur

Objekti 1

…

…

…

…

Objekti 2

…

…

…

…

Objekti 3

…

…

…

PËRPUNIMI – 10–12 minuta
Analizimi dhe interpretimi i rezultateve të matjeve.

Krahasimi i tabelave të grupeve dhe diskutimi i ngjashmërive apo ndryshimeve të rezultateve.

Përpunimi i pyetjeve:

· Cili objekt ka masën më të madhe?

· Cili objekt ka peshën më të madhe? 

· Çfarë lidhjeje vihet re ndërmjet masës dhe peshës? 

· Cili është ndryshimi ndërmjet masës dhe peshës? 

· Cila është njësia matëse për secilën? 

· Cili instrument përdoret për matjen e masës? 

· Cili instrument përdoret për matjen e peshës? 

· A ndryshon masa e astronautit kur kalon nga Toka në Hënë? 

· Çfarë ndodh me peshën e tij? 

Përforcimi i njohurive përmes ushtrimeve të Fletores së punës për identifikimin e instrumenteve dhe njësive matëse. 

“Masa matet me … dhe shprehet në …”

“Pesha matet me … dhe shprehet në …”

“Masa dhe pesha ndryshojnë nga njëra-tjetra sepse …

	Vlerësimi:  Në përfundim të orës së mësimit nxënësit vlerësohen për:
N2 – Niveli në zhvillim: Nxënësi dallon masën nga pesha dhe përcakton njësitë përkatëse. Identifikon instrumentet dhe kryen matjet me pak ndihmë. Regjistron pjesërisht saktë të dhënat dhe bën krahasime të thjeshta.

N3 – Niveli i arritjes së mirë: Nxënësi dallon dhe shpjegon ndryshimin ndërmjet masës dhe peshës, përdor saktë njësitë dhe instrumentet matëse, kryen matjet në mënyrë të pavarur, regjistron të dhënat dhe formulon një përfundim të thjeshtë.

N4 – Niveli i arritjes shumë të mirë: Nxënësi shpjegon në mënyrë të qartë dhe të argumentuar ndryshimin ndërmjet masës dhe peshës, zgjedh dhe përdor në mënyrë të pavarur instrumentin e përshtatshëm, kryen matje të sakta, interpreton të dhënat, krahason rezultatet dhe formulon përfundime duke përdorur argumente shkencore.



	Detyrat dhe puna e pavarur: Plotësimi i ushtrimeve të Fletores së punës për temën sipas  nivelit të nxënësve 1.1 Masa dhe pesha dhe një pyetje reflektuese: “Pse masa e një astronauti mbetet e njëjtë, ndërsa pesha e tij mund të ndryshojë?”


	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.2 V. Praktike: Matja e masës dhe peshës
	Situata e të nxënit: Paraqes disa objekte të përditshme me masa të ndryshme dhe shtroj pyetjen problemore: “Si mund të përcaktojmë me saktësi masën dhe peshën e një trupi?”

	Rezultatet e të nxënit të kompetencave të fushës sipas temës mësimore:

Në fund të orës nxënësi:

· përdor saktë peshoren për matjen e masës; 

· përdor saktë dinamometrin për matjen e peshës; 

· realizon matje të masës dhe peshës së objekteve të ndryshme; 

· përdor saktë njësitë matëse kg dhe N; 

· lexon dhe regjistron rezultatet e matjeve; 

· plotëson tabelën me të dhënat e mbledhura; 

· krahason rezultatet e matjeve; 

· bashkëpunon në mënyrë aktive gjatë punës në grup; 

· formulon një përfundim të thjeshtë bazuar në rezultatet e eksperimentit.


	Fjalët kyçe:

Masë, peshë, kilogram (kg), njuton (N), peshore, dinamometër, matje, rezultat, të dhëna, krahasim, përfundim.

	Burimet dhe mjetet e punës: Libri Fizika 6 – Cambridge; Fletore pune; peshore; dinamometër; objekte të ndryshme të klasës; qese plastike; libra; kuti; objekte me masa të ndryshme; fletë pune; tabelë për regjistrimin e të dhënave; TIK.
	Lidhja me fushat e tjera ose me temat ndërkurrikulare: Science: zbatimi praktik i koncepteve masë, peshë dhe gravitet.
Technology: përdorimi i instrumenteve matëse.
Engineering: përzgjedhja dhe përdorimi i instrumentit të përshtatshëm për matje.
Mathematics: matja, leximi i vlerave, krahasimi dhe organizimi i të dhënave.
TIK: regjistrimi dhe paraqitja e të dhënave në tabela elektronike.

	Metodologjia dhe veprimtaritë e nxënësve

Diskutim i drejtuar; pyetje-përgjigje; demonstrim; vëzhgim; punë praktike; punë në grupe; kërkim/hetim shkencor; analizë dhe interpretim të të dhënave.

	PARASHIKIMI   8–10 minuta

Filloj orën duke rikujtuar njohuritë e marra në orën e mëparshme për masën, peshën, njësitë matëse dhe instrumentet e matjes.

Paraqes një peshore dhe një dinamometër dhe i nxis nxënësit t'i vëzhgojnë dhe t'i krahasojnë.

Shtroj pyetjet:

Çfarë matim me peshore? 

Çfarë matim me dinamometër? 

Cila është njësia matëse e masës? 

Cila është njësia matëse e peshës? 

Si duhet ta përdorim peshoren për të marrë një matje të saktë? 

Si duhet ta përdorim dinamometrin? 

Si mund ta kontrollojmë nëse rezultati i matjes është i arsyeshëm? 

A mendoni se një objekt me masë më të madhe ka edhe peshë më të madhe? 

Si mund ta vërtetojmë këtë përmes një eksperimenti? 

Mbledh përgjigjet dhe parashikimet e nxënësve në tabelë.

Paraqes strukturën e punës:

Parashikim → Matje → Regjistrim → Krahasim → Përfundim

NDËRTIMI I NJOHURIVE – 20–22 minuta

Fillimisht demonstroj mënyrën e përdorimit të saktë të peshorës dhe dinamometrit.

Matja e masës

Shpjegoj se për matjen e masës përdorim peshoren dhe se rezultati shprehet në kilogramë (kg).

Demonstroj vendosjen e objektit në peshore dhe mënyrën e leximit të vlerës së matur.

I organizoj nxënësit në grupe të vogla dhe secilit grup i jap disa objekte të ndryshme për t'i matur.

I udhëzoj që:

të vendosin objektin në peshore; 

të lexojnë vlerën e treguar; 

të përcaktojnë njësinë matëse; 

të regjistrojnë rezultatin në tabelë. 

Matja e peshës

Më pas demonstroj përdorimin e dinamometrit.

U shpjegoj nxënësve mënyrën e varjes së objektit, pozicionimin e dinamometrit dhe leximin e shkallës.

I udhëzoj të matin peshën e të njëjtëve objekte dhe të regjistrojnë vlerat e peshës në njuton (N).

Tabela e matjeve

I udhëzoj nxënësit të plotësojnë tabelën:

Objekti
Parashikimi për masën
Masa (kg)
Pesha (N)
Krahasimi
Objekti 1
…
…
…
…
Objekti 2
…
…
…
…
Objekti 3
…
…
…
…
Gjatë punës praktike qarkulloj nëpër grupe, vëzhgoj mënyrën e përdorimit të instrumenteve dhe ndërhyj për të korrigjuar gabimet në matje ose në regjistrimin e të dhënave.

I orientoj nxënësit të kontrollojnë rezultatet duke përdorur marrëdhënien e thjeshtuar:

1 kg ≈ 10 N

Nxis nxënësit të krahasojnë rezultatet e marra me parashikimet që kanë bërë në fillim të orës.

PËRPUNIMI – 10–12 minuta

I ftoj grupet të paraqesin rezultatet e matjeve të tyre.

Shkruaj në tabelë disa nga rezultatet dhe i udhëheq nxënësit në analizimin dhe krahasimin e tyre.

Shtroj pyetjet:

Cili objekt ka masën më të madhe? 

Cili objekt ka peshën më të madhe? 

A përputhen rezultatet me parashikimet tuaja? 

Çfarë lidhjeje vëreni ndërmjet masës dhe peshës? 

Cila është njësia matëse e masës? 

Cila është njësia matëse e peshës? 

Cili instrument përdoret për matjen e masës? 

Cili instrument përdoret për matjen e peshës? 

Pse duhet të përdorim instrumentin e përshtatshëm? 

Pse rezultatet e grupeve mund të kenë ndryshime të vogla? 

I orientoj nxënësit të evidentojnë faktorët që mund të ndikojnë në saktësinë e matjes, si leximi i gabuar i shkallës, pozicionimi jo i saktë i instrumentit ose regjistrimi i gabuar i vlerave.

Në fund të veprimtarisë kërkoj që çdo grup të formulojë një përfundim bazuar në rezultatet e marra.

Në përfundim të orës kërkoj që nxënësit të plotësojnë fjalitë:

“Masa matet me __________ dhe shprehet në __________.”

“Pesha matet me __________ dhe shprehet në __________.”

“Nga matjet tona vërejtëm se __________.”

“Instrumenti që përdora më saktë ishte __________.

	Vlerësimi:  Në përfundim të orës së mësimit nxënësit vlerësohen për:

N2
Nxënësi përdor peshoren dhe dinamometrin me pak ndihmë, kryen matjet dhe regjistron pjesërisht saktë rezultatet. Arrin të përdorë njësitë kg dhe N dhe të bëjë krahasime të thjeshta.

N3
Nxënësi përdor në mënyrë të pavarur peshoren dhe dinamometrin, kryen matje të sakta, përdor siç duhet njësitë kg dhe N, regjistron dhe krahason rezultatet dhe formulon një përfundim të thjeshtë.

N4
Nxënësi përdor me saktësi dhe siguri instrumentet, organizon dhe interpreton të dhënat, krahason rezultatet me parashikimet dhe me marrëdhënien 1 kg ≈ 10 N, argumenton ndryshimet e mundshme në matje dhe formulon përfundime të mbështetura në rezultatet e eksperimentit.



	Detyrat dhe puna e pavarur: Plotësimi i ushtrimeve të Fletores së punës për temën sipas  nivelit të nxënësve .“Matja e masës dhe peshës”.

Nxënësi të zgjedhë dy objekte të ndryshme, të parashikojë cili prej tyre ka masë dhe peshë më të madhe dhe të shpjegojë se çfarë instrumentesh do të përdorte për t'i matur ato


	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.3 Drejtimet e veprimit të forcave
	Situata e të nxënit: “Si mund të tregojmë me anë të një figure se në ç'drejtim vepron një forcë mbi një trup?”

	Rezultatet e të nxënit të kompetencave të fushës sipas temës mësimore:

Në fund të orës nxënësi:

· identifikon forcat që veprojnë mbi një trup; 

· dallon drejtimin e veprimit të forcave në situata të ndryshme; 

· shpjegon se forcat mund të veprojnë në drejtime të ndryshme; 

· identifikon forcën e rëndesës që Toka ushtron mbi trupat; 

· identifikon forcën që tavolina ushtron mbi një trup të vendosur mbi të; 

· shpjegon me shembull se kur një trup ushtron forcë mbi një trup tjetër, edhe trupi i dytë ushtron një forcë në drejtim të kundërt.; 

· paraqet një forcë me anë të një shigjete; 

· ndërton një diagram të thjeshtë forcash; 

· interpreton drejtimin e shigjetave në një diagram forcash; 

· formulon përfundime bazuar në vëzhgimet dhe rezultatet e veprimtarisë praktike.


	Fjalët kyçe:

Forcë, ushtroj, veproj, forcë e rëndesës, shigjetë force, drejtim, diagram i forcave, çift forcash, drejtime të kundërta.

	Burimet dhe mjetet e punës: Libri Fizika 6 – Cambridge; Fletore pune; libër; tavolinë; shirit prej llastiku; magnet; gozhdë hekuri; fletë pune; tabelë; lapsa/vizore; figura dhe skema të forcave
	Lidhja me fushat e tjera ose me temat ndërkurrikulare: 
Science: identifikimi dhe shpjegimi i forcave që veprojnë mbi trupat.

Technology: përdorimi i mjeteve të thjeshta për hulumtimin e forcave.

Engineering: paraqitja dhe analizimi i forcave që veprojnë mbi objekte.

Mathematics: paraqitja grafike e forcave dhe krahasimi i tyre përmes shigjetave.

TIK: paraqitja dhe modelimi i diagrameve të forcave.

	Metodologjia dhe veprimtaritë e nxënësve

Diskutim i drejtuar; pyetje-përgjigje; parashikim; hulumtim shkencor; demonstrim; vëzhgim; punë praktike; punë në grupe; modelim; ndërtim diagrami; analizë dhe interpretim.

	PARASHIKIMI – 8–10 minuta

Filloj orën duke rikujtuar konceptin e forcës dhe efektet e saj nga ora e mëparshme.

Vendos një libër mbi tavolinë dhe shtroj pyetjen:

“Pse libri nuk bie në tokë edhe pse mbi të vepron forca e rëndesës?”
Nxis nxënësit të japin parashikimet e tyre.

Shtroj pyetjet:

· Çfarë ndodh kur lëshojmë një libër nga dora? 

· Në ç'drejtim lëviz libri? 

· Cila forcë e tërheq librin drejt Tokës? 

· Çfarë ndodh kur libri vendoset mbi tavolinë? 

· A lëviz libri? 

· Çfarë mendoni se e mban librin mbi tavolinë? 

· A mund të veprojnë forcat në drejtime të ndryshme? 

· Si mund ta paraqesim drejtimin e një force në një figurë? 

Shënoj në tabelë idetë dhe parashikimet e nxënësve.

Paraqes qëllimin e orës:

“Do të hulumtojmë drejtimin e forcave dhe do të mësojmë si t'i paraqesim ato me shigjeta në një diagram forcash.”
NDËRTIMI I NJOHURIVE – 20–22 minuta

Hulumtim për drejtimin e forcave – Veprimtaria 1.1

I organizoj nxënësit në grupe të vogla dhe u shpërndaj mjetet e nevojshme:

· libër; 

· tavolinë; 

· shirit prej llastiku; 

· magnet; 

· gozhdë hekuri. 

I udhëzoj të realizojnë veprimtarinë sipas hapave të librit.

1. Libri mbi tavolinë

U kërkoj nxënësve:

“Vendosni librin mbi tavolinë. A lëviz ai?”
Pas vëzhgimit shtroj pyetjen:

“Çfarë do të ndodhte me librin po të mos ishte tavolina? Pse?”
I udhëzoj nxënësit të identifikojnë dy forcat:

· forca e rëndesës, që vepron mbi librin nga lart-poshtë; 

· forca e tavolinës mbi librin, që vepron nga poshtë-lart. 

Shpjegoj se këto dy forca veprojnë në drejtime të kundërta, prandaj libri qëndron në qetësi.

2. Shiriti prej llastiku

U kërkoj nxënësve të lidhin njërin skaj të shiritit prej llastiku në gishtin tregues dhe të tërheqin skajin tjetër.

Shtroj pyetjet:

· Në cilin drejtim zgjatet shiriti? 

· Pse zgjatet? 

· Cila forcë vepron mbi shirit? 

· Në cilin drejtim vepron kjo forcë? 

Nxënësit vëzhgojnë dhe përshkruajnë drejtimin e forcës.

3. Magneti dhe gozhda

U kërkoj nxënësve të afrojnë magnetin mbi gozhdën e hekurit.

Shtroj pyetjet:

· Në cilin drejtim lëviz gozhda? 

· Pse lëviz? 

· Cila forcë vepron mbi gozhdë? 

· Në cilin drejtim vepron kjo forcë? 

Nxënësit arrijnë në përfundimin se edhe forca magnetike mund të veprojë në një drejtim të caktuar.

Diagrami i forcave

Pas përfundimit të hulumtimit shpjegoj se çdo forcë që vepron mbi një trup paraqitet me një shigjetë, e cila quhet shigjetë force.

Demonstroj në tabelë paraqitjen e forcave:

Pesha: ↓
Forca e tavolinës: ↑
Shpjegoj se tërësia e shigjetave që paraqesin forcat që veprojnë mbi një trup quhet diagrami i forcave.

Ndërtoj në tabelë diagramin e forcave që veprojnë mbi librin:

↑ Forca e tavolinës
↓ Pesha
Shpjegoj se forcat veprojnë në drejtime të kundërta.

Më pas theksoj një nga përfundimet kryesore të mësimit:

Kur një trup ushtron forcë mbi një trup tjetër, edhe trupi i dytë ushtron një forcë në drejtim të kundërt.
I udhëzoj nxënësit të ndërtojnë në fletore diagramin e forcave për librin mbi tavolinë.

PËRPUNIMI – 10–12 minuta

Analizojmë së bashku rezultatet e Veprimtarisë 1.1.

Shtroj pyetjet:

· Në ç'drejtim vepron forca e rëndesës mbi librin? 

· Në ç'drejtim vepron forca e tavolinës mbi librin? 

· Pse libri qëndron në qetësi? 

· Në cilin drejtim vepron forca mbi shiritin prej llastiku? 

· Në cilin drejtim lëviz gozhda kur afrohet magneti? 

· A mund të veprojnë forcat në drejtime të ndryshme? 

· Çfarë tregon shigjeta e forcës? 

· Çfarë është diagrami i forcave? 

· Si paraqiten dy forca që veprojnë në drejtime të kundërta? 

· Çfarë kuptojmë kur themi se forcat veprojnë në çifte? 
· A janë të barabarta forcat që veprojnë mbi librin? Si mund ta kuptojmë këtë nga diagrami?

· Çfarë tregon gjatësia e shigjetave të forcave?

· Si mund të dallojmë nga diagrami nëse dy forca kanë madhësi të njëjtë?
Më pas kërkoj nga nxënësit të ndërtojnë diagramin e forcave për një person që qëndron pa lëvizur mbi dysheme.

I udhëzoj të identifikojnë:

· forcën e rëndesës që vepron poshtë; 

· forcën e dyshemesë që vepron lart. 

Në fund të orës kërkoj që nxënësit të plotësojnë:

“Forcat mund të veprojnë në __________ drejtime.”
“Forca e rëndesës vepron në drejtim __________.”
“Çdo forcë paraqitet me një __________.”
“Tërësia e shigjetave të forcave që veprojnë mbi një trup quhet __________.”
“Forcat veprojnë gjithmonë në __________.”
“Në një çift forcash, forcat veprojnë në drejtime __________.”


	Vlerësimi:  Në përfundim të orës së mësimit nxënësit vlerësohen për:

N2
Nxënësi identifikon forcat kryesore në situata të thjeshta dhe përcakton drejtimin e tyre me pak ndihmë. Paraqet disa forca me shigjeta dhe ndërton një diagram të thjeshtë me udhëzim.

N3
Nxënësi identifikon saktë forcat dhe drejtimet e tyre, shpjegon veprimin e forcës së rëndesës dhe të forcës mbështetëse, paraqet forcat me shigjeta dhe ndërton në mënyrë të pavarur një diagram të thjeshtë forcash.

N4
Nxënësi analizon në mënyrë të pavarur situata të ndryshme, identifikon çiftet e forcave dhe drejtimet e kundërta të tyre, ndërton dhe interpreton saktë diagramet e forcave, krahason madhësinë e forcave duke u bazuar në paraqitjen grafike dhe argumenton përfundimet nga hulumtimi praktik.


	Detyrat dhe puna e pavarur: Plotësimi i Pyetjeve dhe detyrave të librit për temën sipas  nivelit të nxënësve .“Drejtimet e veprimit të forcave”, veçanërisht ndërtimi i diagramit të forcave për një person që qëndron pa lëvizur mbi dysheme.

STEM: Hulumtim praktik → vëzhgim → identifikim i forcave → paraqitje grafike → analizë → përfundim.




	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.4 Forcat e baraspeshuara dhe të pabaraspeshuara
	Situata e të nxënit: Mbaj një libër të rëndë me krahun të shtrirë dhe shtroj pyetjet:

“A lëviz libri?”
“Çfarë forcash veprojnë mbi librin?”
“Nëse e mbaj librin për dy minuta, a ndryshojnë forcat që veprojnë mbi të?”
“Si mund të përcaktojmë nëse forcat që veprojnë mbi një trup janë të baraspeshuara apo të pabaraspeshuara?”

	Rezultatet e të nxënit të kompetencave të fushës sipas temës mësimore:

Në fund të orës nxënësi:

· identifikon forcat që veprojnë mbi një trup; 

· përcakton drejtimin e forcave që veprojnë mbi një trup; 

· shpjegon kur dy forca janë të baraspeshuara; 

· dallon forcat e baraspeshuara nga forcat e pabaraspeshuara; 

· krahason madhësinë e dy forcave që veprojnë në drejtime të kundërta; 

· shpjegon lidhjen ndërmjet forcave të baraspeshuara dhe gjendjes së lëvizjes së trupit; 

· shpjegon se kur forcat janë të baraspeshuara, trupi nuk ndryshon gjendjen e tij të lëvizjes; 

· identifikon situatat në të cilat njëra forcë është më e madhe se forca e kundërt; 

· shpjegon kuptimin e forcës rezultante; 

· paraqet forcat e baraspeshuara dhe të pabaraspeshuara me anë të shigjetave; 

· interpreton një diagram të thjeshtë forcash; 

· formulon përfundime bazuar në vëzhgimin dhe analizën e situatave praktike.
	Fjalët kyçe:

Forcë e baraspeshuar, forcë e pabaraspeshuar, madhësi, drejtim, forcë rezultante, lëvizje, qetësi, forcë e rëndesës, peshë.

	Burimet dhe mjetet e punës: Libri Fizika 6 – Cambridge; Fletore pune; një libër i rëndë; orë/ kronometër; figura dhe diagrame forcash; tabelë; fletë pune; vizore; litar dhe pesha të ndryshme për demonstrim, nëse janë të disponueshme; TIK.
	Lidhja me fushat e tjera ose me temat ndërkurrikulare: 
Science: identifikimi dhe analizimi i forcave dhe ndikimit të tyre në lëvizjen e trupave.

Technology: përdorimi i mjeteve dhe simulimeve për paraqitjen e forcave.

Engineering: analizimi i situatave ku mbi një trup veprojnë forca të ndryshme.

Mathematics: krahasimi i madhësive të forcave dhe paraqitja e tyre me shigjeta.

TIK: përdorimi i simulimeve për të vëzhguar efektin e forcave të baraspeshuara dhe të pabaraspeshuara.

	Metodologjia dhe veprimtaritë e nxënësve

Diskutim i drejtuar; pyetje-përgjigje; parashikim; demonstrim; vëzhgim; hulumtim shkencor; punë praktike; punë në grupe; analizë situatash; modelim; paraqitje grafike; arsyetim dhe reflektim.

	PARASHIKIMI – 8–10 minuta

Filloj orën duke rikujtuar njohuritë e marra në orën e mëparshme për drejtimin e forcave dhe diagramin e forcave.

Marr një libër të rëndë dhe e mbaj me krahun të shtrirë.

Shtroj pyetjet:

· A lëviz libri ndërkohë që e mbaj? 

· Çfarë force vepron mbi librin? 

· Në cilin drejtim vepron forca e rëndesës? 

· A vepron ndonjë forcë tjetër mbi librin? 

· Në cilin drejtim vepron forca e krahut mbi librin? 

· Cila forcë mendoni se është më e madhe? 

· Çfarë mendoni se ndodh nëse dy forcat janë të barabarta? 

· Çfarë do të ndodhte nëse forca e krahut do të ishte më e madhe se forca e rëndesës? 

· Po nëse forca e rëndesës do të ishte më e madhe? 

Mbledh përgjigjet dhe parashikimet e nxënësve në tabelë.

Paraqes problemin:

“Kur themi se dy forca janë të baraspeshuara dhe kur themi se janë të pabaraspeshuara?”
NDËRTIMI I NJOHURIVE – 20–22 minuta

Veprimtaria 1.2 – Cila forcë është më e madhe?

I organizoj nxënësit në çifte ose grupe të vogla dhe u kërkoj të vëzhgojnë situatën praktike sipas librit.

1. Mbajtja e librit
U kërkoj nxënësve të mbajnë një libër të rëndë me krahun e shtrirë.

Shtroj pyetjet:

· A lëviz libri? 

· Çfarë force vepron mbi librin? 

· Në cilin drejtim vepron forca e rëndesës? 

· Në cilin drejtim vepron forca e krahut? 

· Çfarë force ushtron libri mbi krahun? 

I udhëzoj nxënësit të identifikojnë:

Forcën e rëndesës – nga lart-poshtë.

Forcën e krahut mbi librin – nga poshtë-lart.

Shpjegoj se forca e rëndesës dhe forca e krahut kanë madhësi të njëjtë dhe drejtime të kundërta kur libri mbahet pa lëvizur.

2. Mbajtja e librit për dy minuta

I kërkoj një nxënësi të mbajë librin në të njëjtin pozicion për rreth dy minuta.

Pas veprimtarisë shtroj pyetjet:

· A lëvizi libri? 

· A ndryshoi drejtimi i forcave? 

· A është forca e krahut më e madhe apo më e vogël se forca e rëndesës? 

· Pse libri vazhdon të qëndrojë në të njëjtin pozicion? 

I udhëzoj nxënësit të arrijnë në përfundimin:

Kur dy forca që veprojnë mbi një trup kanë madhësi të njëjtë dhe drejtime të kundërta, forcat janë të baraspeshuara.
3. Forcat e pabaraspeshuara

Paraqes një situatë të re në tabelë.

Për shembull:

→→→ Forca A
← Forca B
Shtroj pyetjen:

“Çfarë ndodh kur njëra forcë është më e madhe se forca e kundërt?”
I udhëzoj nxënësit të krahasojnë gjatësinë e shigjetave.

Shpjegoj:

Kur njëra prej forcave që veprojnë mbi një trup është më e madhe se forca e kundërt, forcat janë të pabaraspeshuara.
Në këtë rast mbi trup vepron një forcë rezultante.

4. Forca rezultante

Demonstroj me një diagram të thjeshtë:

→→→ 10 N
← 5 N
Shtroj pyetjen:

“Në cilin drejtim do të veprojë forca rezultante?”
I udhëzoj nxënësit të kuptojnë se forca rezultante ka drejtimin e forcës më të madhe.

Për klasën VI e trajtoj konceptin në mënyrë të thjeshtë:

Forca rezultante tregon efektin e përgjithshëm të forcave që veprojnë mbi një trup.
PËRPUNIMI – 10–12 minuta

Analizojmë situata të ndryshme dhe nxënësit përcaktojnë nëse forcat janë të baraspeshuara apo të pabaraspeshuara.

Situata 1

Një libër qëndron mbi tavolinë.

Pyetje:

· Cilat forca veprojnë mbi librin? 

· Në cilat drejtime veprojnë? 

· A janë të baraspeshuara? 

Situata 2

Një nxënës shtyn një kuti djathtas me forcë më të madhe se forca me të cilën një nxënës tjetër e shtyn majtas.

Pyetje:

· A janë forcat të baraspeshuara? 

· Në cilin drejtim do të ketë tendencë të lëvizë kutia? 

· Në cilin drejtim vepron forca rezultante? 

Situata 3

Dy nxënës tërheqin një litar në drejtime të kundërta me forca të barabarta.

Pyetje:

· A janë forcat të baraspeshuara? 

· A ka forcë rezultante? 

· Çfarë ndodh me litarin? 

Më pas kërkoj nga nxënësit të ndërtojnë në fletore dy diagrame:

a) Forca të baraspeshuara
↑ 10 N
↓ 10 N
b) Forca të pabaraspeshuara
→ 10 N
← 5 N
Nxënësit shpjegojnë me fjalë ndryshimin ndërmjet dy situatave.

Në fund të orës kërkoj që nxënësit të plotësojnë:

“Kur dy forca kanë madhësi të njëjtë dhe drejtime të kundërta, ato quhen forca __________.”
“Kur njëra forcë është më e madhe se forca e kundërt, forcat janë __________.”
“Kur forcat janë të baraspeshuara, trupi __________.”
“Kur forcat janë të pabaraspeshuara, mbi trup vepron një forcë __________.”
“Forca rezultante ka drejtimin e forcës __________.”


	Vlerësimi:  Në përfundim të orës së mësimit nxënësit vlerësohen për:

N2
Nxënësi dallon forcat e baraspeshuara dhe të pabaraspeshuara në situata të thjeshta, me pak ndihmë. Përcakton drejtimin e forcave dhe interpreton diagrame të thjeshta.
N3
Nxënësi dallon në mënyrë të pavarur forcat e baraspeshuara dhe të pabaraspeshuara, krahason madhësinë dhe drejtimin e tyre, shpjegon ndikimin e tyre në lëvizjen e trupit dhe paraqet situatat me diagrame të thjeshta.
N4
Nxënësi analizon në mënyrë të pavarur situata të ndryshme, krahason madhësinë dhe drejtimin e forcave, përcakton forcën rezultante, interpreton diagramet e forcave dhe argumenton se si forcat e baraspeshuara ose të pabaraspeshuara ndikojnë në gjendjen e lëvizjes së trupit.


	Detyrat dhe puna e pavarur: Plotësimi i Pyetjeve dhe detyrave të librit për temën “Forcat e baraspeshuara dhe të pabaraspeshuara” sipas  nivelit të nxënësve.

Nxënësi të paraqesë me shigjeta:

1. një situatë me dy forca të baraspeshuara; 

2. një situatë me dy forca të pabaraspeshuara; 

dhe të shpjegojë në secilin rast se çfarë ndodh me trupin.




	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.5 Efektet e forcave
	Situata e të nxënit: “Çfarë mund të shkaktojë një forcë mbi një trup?”

	Rezultatet e të nxënit të kompetencave të fushës sipas temës mësimore:

Në fund të orës nxënësi:

· identifikon efektet e forcave mbi trupat; 

· shpjegon se forcat mund të shkaktojnë lëvizjen e një trupi; 

· shpjegon se forcat mund të rrisin shpejtësinë e lëvizjes së një trupi; 

· shpjegon se forcat mund të ngadalësojnë ose të ndalojnë lëvizjen e një trupi; 

· identifikon ndryshimin e drejtimit të lëvizjes si një efekt të forcës; 

· shpjegon se forcat mund të ndryshojnë formën e një trupi; 

· dallon situatat në të cilat forcat janë të pabaraspeshuara; 

· lidh ndryshimin e lëvizjes ose të formës me veprimin e një force; 

· vëzhgon dhe përshkruan rezultatet e një veprimtarie praktike; 

· klasifikon efektet e forcave në bazë të vëzhgimeve; 

· formulon përfundime duke u mbështetur në rezultatet e hulumtimit.


	Fjalët kyçe:

Efekt, forcë, lëvizje, shpejtësi, përshpejtim, ngadalësim, ndalim, drejtim, formë, forcë e pabaraspeshuar.

	Burimet dhe mjetet e punës: Libri Fizika 6 – Cambridge; Fletore pune; top pingpongu; gypth; tavolinë; libër; topa të ndryshëm; materiale elastike; sfungjer; fletë pune; tabela; vizore; figura dhe skema; TIK.
	Lidhja me fushat e tjera ose me temat ndërkurrikulare: 
Science: vëzhgimi dhe shpjegimi i efekteve të forcave mbi trupat.

Technology: përdorimi i mjeteve të thjeshta për demonstrimin e efekteve të forcave.

Engineering: analizimi i mënyrës se si forcat ndryshojnë lëvizjen dhe formën e objekteve.

Mathematics: krahasimi i shpejtësisë, drejtimit dhe ndryshimeve të lëvizjes.

TIK: përdorimi i videove ose simulimeve për të vëzhguar efektet e forcave.

	Metodologjia dhe veprimtaritë e nxënësve

Diskutim i drejtuar; stuhi mendimesh; pyetje-përgjigje; parashikim; hulumtim shkencor; demonstrim; vëzhgim; punë praktike; punë në grupe; klasifikim; analizë situatash; krahasim; formulim përfundimesh.

	PARASHIKIMI– 8–10 minuta

Filloj orën duke rikujtuar njohuritë e marra në orët e mëparshme për forcën dhe efektet e saj.

Vendos një top pingpongu mbi tavolinë dhe shtroj pyetjen:

“A lëviz topi pa ushtruar mbi të ndonjë forcë?”
Më pas fryj mbi top përmes një gypthi dhe i kërkoj nxënësve të vëzhgojnë.

Shtroj pyetjet:

· Çfarë ndodhi me topin? 

· Pse filloi të lëvizte? 

· Çfarë force veproi mbi të? 

· A mund ta ndryshojë forca shpejtësinë e një trupi? 

· A mund ta ndalojë një forcë një trup që lëviz? 

· A mund ta ndryshojë drejtimin e lëvizjes? 

· A mund ta ndryshojë formën e një trupi? 

Shënoj në tabelë përgjigjet dhe parashikimet e nxënësve.

Paraqes qëllimin e orës:

“Sot do të hulumtojmë se çfarë mund të shkaktojnë forcat dhe si ato ndikojnë në lëvizjen dhe formën e trupave.”
NDËRTIMI I NJOHURIVE – 20–22 minuta

Hulumtim për efektet e forcave

I organizoj nxënësit në grupe të vogla dhe u shpërndaj mjetet e nevojshme.

I udhëzoj të realizojnë veprimtarinë sipas hapave të librit.

1. Forca mund të shkaktojë lëvizjen

Vendos topin mbi tavolinë dhe kërkoj nga nxënësit ta vëzhgojnë.

Më pas fryj mbi top përmes gypthit.

Shtroj pyetjet:

· Çfarë ndodhi me topin? 

· Çfarë e shkaktoi lëvizjen? 

· A ishte topi në lëvizje para se të ushtrohej forca? 

Shpjegoj:

Forcat mund të shkaktojnë lëvizjen e trupave.
2. Forca mund të ndryshojë shpejtësinë

I udhëzoj nxënësit të shtyjnë topin dhe të vëzhgojnë lëvizjen e tij.

Diskutojmë:

· Çfarë ndodh nëse ushtrojmë një forcë më të madhe mbi top? 

· Çfarë ndodh me shpejtësinë e tij? 

· A mund ta përshpejtojë një forcë lëvizjen? 

Përfundimi:

Forcat mund të rrisin shpejtësinë e lëvizjes së trupave.
3. Forca mund të ngadalësojë ose të ndalojë një trup

Vendos një libër në fund të tavolinës dhe kërkoj që topi të rrokulliset drejt tij.

Vëzhgojmë se topi përplaset me librin dhe ndalon.

Shtroj pyetjet:

· Çfarë ndodhi me topin? 

· Pse topi nuk vazhdoi të lëvizte? 

· Çfarë force ushtroi libri mbi topin? 

Shpjegoj:

Forcat mund të ngadalësojnë lëvizjen e trupave ose mund t'i ndalojnë ata.
4. Forca mund të ndryshojë drejtimin e lëvizjes

I organizoj nxënësit në grupe dhe u kërkoj të shtyjnë topin nga një nxënës te tjetri.

Çdo nxënës e shtyn topin në një drejtim të ndryshëm.

Shtroj pyetjet:

· Çfarë ndodh me drejtimin e lëvizjes së topit? 

· Pse ndryshon drejtimi? 

· Çfarë force ushtron secili nxënës mbi top? 

Përfundimi:

Forcat mund ta ndryshojnë drejtimin e lëvizjes së një trupi.
5. Forca mund të ndryshojë formën

Kërkoj që nxënësit ta shtypin butësisht topin ose një material elastik.

Shtroj pyetjet:

· Çfarë ndodhi me formën e tij? 

· Çfarë e shkaktoi ndryshimin e formës? 

· A kthehet trupi në formën fillestare pasi pushon së vepruari forca? 

Shpjegoj:

Forcat mund ta ndryshojnë formën e një trupi.
Përmbledhja e efekteve të forcave

Në tabelë ndërtoj një skemë:

FORCA →
· shkakton lëvizjen; 

· rrit shpejtësinë; 

· ngadalëson lëvizjen; 

· ndalon trupin; 

· ndryshon drejtimin; 

· ndryshon formën. 

Më pas rikthehem te njohuritë e orës së mëparshme dhe theksoj:

Forcat që ndryshojnë lëvizjen ose formën e një trupi janë të pabaraspeshuara.
PËRPUNIMI – 10–12 minuta

I ndaj nxënësit në grupe dhe u jap disa situata për t'i analizuar.

Situata 1

Një çiklist frenon biçikletën.
Pyetje:

· Çfarë efekti ka forca? 

· Çfarë ndodh me shpejtësinë? 

Situata 2

Një futbollist godet topin.
Pyetje:

· Çfarë ndodh me topin? 

· A ndryshon shpejtësia ose drejtimi i tij? 

Situata 3

Një nxënës shtyp një sfungjer.
Pyetje:

· Çfarë efekti ka forca? 

· Çfarë ndryshon? 

Situata 4

Një top përplaset me një mur.
Pyetje:

· Çfarë ndodh me lëvizjen e topit? 

· A mund të ndryshojë drejtimi i tij? 

Situata 5

Një makinë përplaset me një pengesë dhe pjesa ballore ngjeshet.
Diskutojmë:

“Pse pjesa ballore e veturës ngjeshet kur ajo godet një pemë?”
I udhëzoj nxënësit të lidhin situatën me faktin se forcat mund të ndryshojnë formën e trupave.

Klasifikimi

Kërkoj që nxënësit të plotësojnë tabelën:

Situata

Efekti i forcës

Fryrja mbi top

Fillon lëvizjen

Shtyrja e topit më fort

Rrit shpejtësinë

Topi përplaset me librin

Ngadalësohet/ndalon

Topi shtyhet në një drejtim tjetër

Ndryshon drejtimin

Shtypja e topit

Ndryshon formën

Më pas i pyes:

“A janë forcat që shkaktojnë këto ndryshime të baraspeshuara apo të pabaraspeshuara?”
Nxënësit argumentojnë përgjigjet e tyre.

Në fund të orës kërkoj që nxënësit të plotësojnë:

“Forcat mund të shkaktojnë __________ e trupave.”

“Forcat mund të rrisin __________ e lëvizjes.”

“Forcat mund ta __________ ose ta __________ një trup.”

“Forcat mund të ndryshojnë __________ e lëvizjes.”

“Forcat mund të ndryshojnë __________ e një trupi.”

“Forcat që ndryshojnë lëvizjen ose formën e një trupi janë forca __________.”



	Vlerësimi:  Në përfundim të orës së mësimit nxënësit vlerësohen për:

N2
Nxënësi identifikon efektet kryesore të forcave në situata të thjeshta dhe shpjegon me pak ndihmë se forca mund të shkaktojë lëvizje, ndryshim shpejtësie, drejtimi ose forme.
N3
Nxënësi shpjegon në mënyrë të pavarur efektet e ndryshme të forcave, i klasifikon ato në situata konkrete dhe lidh ndryshimin e lëvizjes ose formës me veprimin e forcave të pabaraspeshuara.
N4
Nxënësi analizon dhe interpreton në mënyrë të pavarur situata të ndryshme, identifikon efektin e forcës, argumenton ndryshimin e shpejtësisë, drejtimit ose formës dhe shpjegon lidhjen ndërmjet këtyre efekteve dhe forcave të pabaraspeshuara.


	Detyrat dhe puna e pavarur: Plotësimi i Pyetjeve dhe detyrave të librit për temën “Efektet e forcave” sipas  nivelit të nxënësve.

Nxënësi të japë katër shembuj nga jeta e përditshme që tregojnë se forcat ekzistojnë dhe të përcaktojë efektin që ka forca në secilin rast.


	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.6 Forcat dhe energjia
	Situata e të nxënit: “Çfarë duhet të bëjmë që makina lodër të fillojë të lëvizë?”

	Rezultatet e të nxënit të kompetencave të fushës sipas temës mësimore:

Në fund të orës nxënësi:

· shpjegon se për të lëvizur një trup nevojitet veprimi i një force; 

· shpjegon se për të ndalur lëvizjen e një trupi nevojitet veprimi i një force; 

· lidh veprimin e forcës me transferimin e energjisë; 

· shpjegon se kur ushtrohet forcë mbi një trup për ta bërë të lëvizë, energjia i jepet atij trupi; 

· përkufizon në mënyrë të thjeshtë punën si sasinë e energjisë që i jepet një trupi për ta bërë atë të lëvizë; 

· shpjegon se trupat që lëvizin kanë energji; 

· dallon situatat në të cilat kryhet punë; 

· shpjegon se sasia e punës varet nga largësia që përshkon trupi nën veprimin e forcës; 

· krahason punën e kryer në situata me largësi të ndryshme; 

· lidh forcën me lëvizjen dhe transferimin e energjisë; 

· formulon përfundime bazuar në shembuj dhe situata të jetës së përditshme.


	Fjalët kyçe:

Forcë, energji, punë, lëvizje, transferim energjie, largësi.

	Burimet dhe mjetet e punës: Libri Fizika 6 – Cambridge; Fletore pune; makinë lodër; top; objekte të ndryshme që mund të shtyhen ose të tërhiqen; figura nga libri; fletë pune; tabelë; TIK.
	Lidhja me fushat e tjera ose me temat ndërkurrikulare: Dituri natyre, biologji
Science: lidhja ndërmjet forcës, lëvizjes, punës dhe energjisë.

Technology: përdorimi i makinave lodër dhe mjeteve të thjeshta për të demonstruar transferimin e energjisë.

Engineering: analizimi i mënyrës se si forcat përdoren për të vënë në lëvizje ose për të ndaluar trupat.

Mathematics: krahasimi i largësive dhe analizimi i marrëdhënies ndërmjet largësisë së përshkuar dhe punës së kryer.

TIK: përdorimi i animacioneve ose videove për të ilustruar transferimin e energjisë.

TIK: përdorimi i videove ose simulimeve për të vëzhguar efektet e forcave.

	Metodologjia dhe veprimtaritë e nxënësve

Diskutim i drejtuar; pyetje-përgjigje; demonstrim; vëzhgim; parashikim; analizë shembujsh; punë individuale; punë në grupe; zgjidhje situatash; arsyetim dhe formulim përfundimesh.

	PARASHIKIMI– 8–10 minuta

Filloj orën duke rikujtuar njohuritë e marra në orët e mëparshme për forcën dhe efektet e forcave.

Vendos një makinë lodër mbi tavolinë dhe i pyes nxënësit:

“A mund të fillojë makina të lëvizë vetë?”
Më pas e shtyj makinën me dorë.

Shtroj pyetjet:

· Çfarë ndodhi me makinën? 

· Çfarë force ushtrova mbi të? 

· Çfarë e bëri makinën të lëvizë? 

· A kishte makina energji kur ishte në qetësi? 

· Çfarë ndodh nëse përpiqemi ta ndalojmë makinën? 

· A nevojitet forcë edhe për ta ndaluar? 

· Nga mund të vijë energjia që bën një trup të lëvizë? 

Shënoj në tabelë idetë dhe parashikimet e nxënësve.

Më pas paraqes situatën:

“Kur ushtrojmë forcë mbi një trup për ta bërë të lëvizë, energjia kalon te trupi. Në fizikë, kjo lidhet me konceptin e punës.”
NDËRTIMI I NJOHURIVE – 20–22 minuta

1. Forca dhe lëvizja

Rikthehem te shembulli i makinës lodër.

Shpjegoj se:

Për të lëvizur një trup ose për të ndaluar lëvizjen e tij, është e nevojshme që mbi të të veprojë një forcë.
U kërkoj nxënësve të japin shembuj nga jeta e përditshme:

· shtyrja e një karroce; 

· goditja e një topi; 

· shtyrja e një dere; 

· frenimi i biçikletës; 

· ndalimi i një topi që rrokulliset. 

Diskutojmë se në secilin rast forca shkakton një ndryshim në lëvizjen e trupit.

2. Forca dhe transferimi i energjisë

Paraqes shembullin e topit.

Godas lehtë topin dhe i pyes:

“Çfarë ndodhi me topin?”
Nxënësit vërejnë se topi fillon të lëvizë.

Shpjegoj:

Kur ushtrojmë forcë mbi një trup për ta bërë të lëvizë, energjia kalon te ai trup.
E lidh këtë me shembullin e librit:

Forca bën që energjia të kalojë nga këmba e fëmijës te topi. Topi lëviz, prandaj është kryer punë.
3. Çfarë është puna?

Shpjegoj konceptin:

Puna është sasia e energjisë që i jepet një trupi për ta bërë atë të lëvizë.
Shtroj pyetjen:

“A është e njëjtë puna nëse një trup lëviz një largësi të vogël dhe nëse lëviz një largësi më të madhe?”
Marr një objekt të lehtë dhe e shtyj në dy largësi të ndryshme.

I udhëzoj nxënësit të vëzhgojnë ndryshimin.

Shpjegoj:

Sasia e punës së kryer varet nga largësia që përshkon trupi nën veprimin e forcës.
Theksoj:

Sa më e madhe të jetë largësia që përshkon trupi, aq më e madhe është puna e kryer dhe aq më shumë energji ka kaluar te trupi.
4. Analizimi i situatave

Shkruaj në tabelë disa situata:

Situata A: Një nxënës shtyn një top dhe topi lëviz.

Situata B: Një nxënës shtyn një mur, por muri nuk lëviz.

Situata C: Një futbollist godet topin dhe topi përshkon një largësi të madhe.

Situata D: Një çiklist frenon biçikletën.

I udhëzoj nxënësit të analizojnë:

· Ku vepron forca? 

· A ka lëvizje? 

· A transferohet energji? 

· A kryhet punë? 

· Çfarë ndodh me lëvizjen? 

Kërkoj që nxënësit të argumentojnë përgjigjet e tyre.

PËRPUNIMI – 10–12 minuta

I ndaj nxënësit në grupe dhe u jap disa situata për t'i diskutuar.

Situata 1

Një djalë godet një top me këmbë.
Pyetje:

· Çfarë force vepron? 

· Çfarë ndodh me topin? 

· Nga vjen energjia? 

· A kryhet punë? 

Situata 2

Një vajzë shtyn një makinë lodër dhe ajo lëviz 1 metër.
Pyetje:

· A veproi forcë? 

· A lëvizi trupi? 

· A u transferua energji? 

· Çfarë mund të themi për punën e kryer? 

Situata 3

Një nxënës e shtyn një makinë lodër në një largësi më të madhe.
I kërkoj nxënësve të krahasojnë këtë situatë me situatën e mëparshme.

“Në cilin rast është kryer më shumë punë? Pse?”
I udhëzoj të arrijnë në përfundimin:

Sa më e madhe të jetë largësia që përshkon trupi nën veprimin e forcës, aq më e madhe është puna e kryer.
Përmbledhja në tabelë

Në fund të përpunimit ndërtoj këtë skemë:

FORCË → LËVIZJE → TRANSFERIM ENERGJIE → PUNË
Dhe më pas:

Më e madhe largësia e përshkuar → më e madhe puna → më shumë energji e transferuar.
Në fund të orës kërkoj që nxënësit të plotësojnë:

“Për të lëvizur një trup nevojitet një __________.”
“Kur ushtrojmë forcë mbi një trup për ta bërë të lëvizë, i japim atij __________.”
“Puna është sasia e __________ që i jepet një trupi për ta bërë atë të lëvizë.”
“Trupat që lëvizin kanë __________.”
“Sa më e madhe të jetë largësia e përshkuar, aq __________ është puna e kryer.”
“Forca bën që energjia të kalojë nga __________ te __________.”


	Vlerësimi:  Në përfundim të orës së mësimit nxënësit vlerësohen për:

N2
Nxënësi shpjegon në situata të thjeshta se forca mund të shkaktojë ose të ndalojë lëvizjen dhe identifikon me pak ndihmë rastet kur transferohet energji.
N3
Nxënësi shpjegon në mënyrë të pavarur lidhjen ndërmjet forcës, lëvizjes, punës dhe transferimit të energjisë. Dallon situatat ku kryhet punë dhe shpjegon lidhjen ndërmjet largësisë së përshkuar dhe punës së kryer.
N4
Nxënësi analizon në mënyrë të pavarur situata të ndryshme, argumenton lidhjen ndërmjet forcës, lëvizjes dhe transferimit të energjisë, shpjegon kuptimin e punës dhe krahason situata të ndryshme duke u bazuar në largësinë e përshkuar.


	Detyrat dhe puna e pavarur: Plotësimi i ushtrimeve të Fletores së punës për temën “Forcat dhe energjia” sipas  nivelit të nxënësve.

Nxënësi të japë dy shembuj nga jeta e përditshme ku një forcë shkakton lëvizjen e një trupi dhe të shpjegojë se si transferohet energjia në secilin rast.


	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.7 Forca e fërkimit
	Situata e të nxënit: 
“Pse është më e vështirë të ecim mbi akull ose mbi një dysheme të lagësht?”


	Rezultatet e të nxënit të kompetencave të fushës sipas temës mësimore:

Në fund të orës nxënësi:

· përkufizon në mënyrë të thjeshtë forcën e fërkimit; 

· shpjegon se fërkimi lind kur sipërfaqet e dy trupave fërkohen me njëra-tjetrën; 

· shpjegon se fërkimi kundërshton rrëshqitjen ose përpjekjen për rrëshqitje; 

· dallon rolin e fërkimit në situata të ndryshme të jetës së përditshme; 

· shpjegon se fërkimi ngadalëson lëvizjen e trupave; 

· shpjegon pse fërkimi është i nevojshëm për të ecur pa rrëshqitur; 

· identifikon raste kur fërkimi është i dobishëm; 

· identifikon raste kur fërkimi është i dëmshëm; 

· shpjegon se gjatë fërkimit një pjesë e energjisë shndërrohet në nxehtësi; 

· krahason situata me fërkim të madh dhe të vogël; 

· formulon përfundime bazuar në vëzhgimet dhe diskutimet.
	Fjalët kyçe:

Forcë fërkimi, fërkim, rrëshqitje, sipërfaqe, lëvizje, ngadalësim, nxehtësi, vajosje (grasatim), konsumim.

	Burimet dhe mjetet e punës: Libri Fizika 6 – Cambridge; Fletore pune; orë dore; objekte me sipërfaqe të ndryshme; lapsa; libra; gomë; pëlhurë; sipërfaqe e lëmuar dhe e ashpër; ujë; fletë pune; figura nga libri; TIK.
	Lidhja me fushat e tjera ose me temat ndërkurrikulare: Dituri natyre,
Science: shpjegimi i fërkimit dhe ndikimi i tij në lëvizjen e trupave.

Technology: përdorimi i fërkimit në mjete dhe pajisje të ndryshme.

Engineering: mënyrat e rritjes ose zvogëlimit të fërkimit në situata praktike.

Mathematics: krahasimi dhe renditja e rezultateve të vëzhgimeve.

TIK: përdorimi i videove dhe animacioneve për të ilustruar raste të fërkimit.



	Metodologjia dhe veprimtaritë e nxënësve

Diskutim i drejtuar; pyetje-përgjigje; stuhi mendimesh; parashikim; demonstrim; vëzhgim; hulumtim shkencor; punë praktike; punë në grupe; krahasim; analizë situatash; formulim përfundimesh.

	PARASHIKIMI– 8–10 minuta

Filloj orën duke rikujtuar njohuritë e marra për forcat dhe efektet e tyre.

Shtroj pyetjen:

“Pse nuk rrëshqasim kur ecim në tokë?”
I lë nxënësit të japin mendimet e tyre dhe i shënoj në tabelë.

Më pas shtroj pyetje të tjera:

· Çfarë ndodh kur ecim mbi akull? 

· Po mbi një dysheme të lagësht? 

· Pse është më e vështirë të ecim në këto sipërfaqe? 

· Çfarë ndodh kur frenon një makinë? 

· Çfarë force e ndihmon makinën të ndalojë? 

· A është fërkimi gjithmonë i dëmshëm? 

Më pas kërkoj që nxënësit të fërkojnë duart për rreth 30 sekonda.

I pyes:

· Çfarë ndieni? 

· A u ngrohën duart? 

· Pse mendoni se ndodhi kjo? 

Paraqes qëllimin e orës:

“Sot do të zbulojmë çfarë është forca e fërkimit, si ndikon ajo në lëvizjen e trupave dhe kur fërkimi është i dobishëm ose i dëmshëm.”
NDËRTIMI I NJOHURIVE – 20–22 minuta

1. Çfarë është forca e fërkimit?

Filloj nga veprimtaria e librit.

U kërkoj nxënësve të fërkojnë duart dhe të vëzhgojnë ndryshimin.

Shpjegoj:

Forca e fërkimit është një forcë që përpiqet të ndalojë trupat që rrëshqasin ose që përpiqen të rrëshqasin kundrejt njëri-tjetrit.
Theksoj se fërkimi lind kur sipërfaqet e dy trupave fërkohen me njëra-tjetrën.

2. Fërkimi dhe lëvizja

Marr një libër dhe e vendos mbi tavolinë. E shtyj lehtë.

Shtroj pyetjet:

· Çfarë ndodhi me librin? 

· A vazhdoi të lëvizte pafund? 

· Çfarë e ngadalësoi lëvizjen? 

· Në cilin drejtim vepron fërkimi krahasuar me lëvizjen? 

Shpjegoj:

Forca e fërkimit ngadalëson lëvizjen e trupave.
Theksoj se fërkimi vepron kundër lëvizjes ose kundër përpjekjes për rrëshqitje.

3. Fërkimi është i dobishëm

U kërkoj nxënësve të mendojnë për mënyrën se si ecim.

Shtroj pyetjen:

“Çfarë do të ndodhte nëse nuk do të kishte fërkim ndërmjet këpucëve dhe tokës?”
Diskutojmë shembullin e ecjes mbi akull.

Shpjegoj:

Fërkimi është i dobishëm sepse pengon rrëshqitjen e trupave mbi sipërfaqe të ndryshme.
I kërkoj nxënësve të japin shembuj të tjerë:

· ecja; 

· frenimi i makinës; 

· frenimi i biçikletës; 

· kapja e objekteve me dorë; 

· shkrimi me laps. 

4. Fërkimi është i dëmshëm

Shtroj pyetjen:

“A ka raste kur fërkimi na shkakton probleme?”
Diskutojmë:

· konsumimin e gomave; 

· konsumimin e pjesëve të makinave; 

· nxehjen e pjesëve që fërkohen. 

Shpjegoj:

Fërkimi është i dëmshëm kur shkakton konsumimin e trupave dhe nxehjen e tyre.
Lidh këtë me veprimtarinë e fërkimit të duarve.

Theksoj:

Gjatë ngadalësimit të trupave që lëvizin, forca e fërkimit e shndërron energjinë në nxehtësi.
5. Krahasimi i sipërfaqeve

U jap nxënësve objekte që mund të lëvizin mbi sipërfaqe të ndryshme.

Për shembull:

· tavolinë e lëmuar; 

· pëlhurë; 

· sipërfaqe më e ashpër. 

I kërkoj të vëzhgojnë se si ndryshon lehtësia e lëvizjes.

Shtroj pyetjet:

· Në cilën sipërfaqe objekti lëviz më lehtë? 

· Në cilën sipërfaqe lëviz më vështirë? 

· Ku mendoni se fërkimi është më i madh? 

· Ku është më i vogël? 

I udhëzoj nxënësit të kuptojnë se lloji i sipërfaqes ndikon në madhësinë e fërkimit.

PËRPUNIMI – 10–12 minuta

I ndaj nxënësit në grupe dhe u jap situata të ndryshme për t'i analizuar.

Situata 1

Një person ecën në një rrugë të thatë.
· A është fërkimi i dobishëm? 

· Pse? 

Situata 2

Një person ecën mbi akull.
· Çfarë ndodh me fërkimin? 

· Pse rritet mundësia për të rrëshqitur? 

Situata 3

Një makinë frenon.
· Çfarë roli luan fërkimi? 

· A është i dobishëm apo i dëmshëm? 

Situata 4

Dy pjesë metalike të një makinerie fërkohen vazhdimisht.
· Çfarë mund të ndodhë? 

· Si mund të zvogëlohet fërkimi? 

Këtu prezantoj konceptin e vajosjes/grasatimit si mënyrë për të zvogëluar fërkimin.

Tabela e përpunimit

Kërkoj që nxënësit të plotësojnë:

Situata

Fërkimi

I dobishëm / i dëmshëm

Pse?

Ecja

I pranishëm

I dobishëm

Pengon rrëshqitjen

Ecja mbi akull

I vogël

I rrezikshëm

Rritet mundësia e rrëshqitjes

Frenimi i makinës

I pranishëm

I dobishëm

Ngadalëson dhe ndalon makinën

Fërkimi i pjesëve të makinës

I pranishëm

I dëmshëm

Shkakton konsumim dhe nxehtësi

Më pas kërkoj që secili grup të formulojë një përfundim.

Në fund të orës kërkoj që nxënësit të plotësojnë:

“Forca e fërkimit përpiqet të __________ lëvizjen e trupave.”

“Fërkimi lind kur __________ e dy trupave fërkohen me njëra-tjetrën.”

“Fërkimi është i dobishëm kur __________ rrëshqitjen.”

“Fërkimi është i dëmshëm kur shkakton __________ dhe __________.”

“Gjatë fërkimit një pjesë e energjisë shndërrohet në __________.”

“Në sipërfaqet e rrëshqitshme fërkimi është më __________.”



	Vlerësimi:  Në përfundim të orës së mësimit nxënësit vlerësohen për:

N2
Nxënësi identifikon fërkimin në situata të thjeshta dhe shpjegon me pak ndihmë se ai ngadalëson lëvizjen dhe mund të jetë i dobishëm ose i dëmshëm.
N3
Nxënësi shpjegon në mënyrë të pavarur çfarë është fërkimi, si ndikon në lëvizje dhe dallon rastet kur ai është i dobishëm ose i dëmshëm. Shpjegon gjithashtu lidhjen ndërmjet fërkimit dhe nxehtësisë.
N4
Nxënësi analizon në mënyrë të pavarur situata të ndryshme, krahason fërkimin në sipërfaqe të ndryshme, argumenton rolin e tij dhe shpjegon mënyrat e rritjes ose zvogëlimit të fërkimit në situata praktike.


	Detyrat dhe puna e pavarur: Plotësimi i Pyetjeve dhe detyrave të Fletores së punës për temën “Forca e fërkimit” sipas  nivelit të nxënësve.

Nxënësi të japë:

· dy shembuj ku fërkimi është i dobishëm; 

· dy shembuj ku fërkimi është i dëmshëm; 

· të shpjegojë pse këpucët me taban të përshtatshëm ndihmojnë për të ecur në një sipërfaqe të lagësht ose të rrëshqitshme.




	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.8 V. Praktike: Studim për fërkimin
	Situata e të nxënit: 
“Pse disa sipërfaqe janë më të rrëshqitshme se të tjerat?”


	Rezultatet e të nxënit të kompetencave të fushës sipas temës mësimore:

Në Në fund të orës nxënësi:

· formulon një parashikim për ndikimin e sipërfaqes në fërkim; 

· identifikon faktorët që do të hetojë gjatë eksperimentit; 

· përdor në mënyrë të përshtatshme mjetet e punës; 

· realizon matje të kohës së lëvizjes së trupit mbi sipërfaqe të ndryshme; 

· përdor dinamometrin për të krahasuar forcën e nevojshme për të tërhequr trupa me pesha të ndryshme; 

· përsërit matjet për të rritur besueshmërinë e rezultateve; 

· regjistron të dhënat në tabela; 

· krahason rezultatet e marra; 

· interpreton të dhënat e eksperimentit; 

· shpjegon se sipërfaqet e ashpra krijojnë më shumë fërkim se sipërfaqet e lëmuara; 

· shpjegon se sa më e madhe të jetë pesha e trupit, aq më e madhe është forca e fërkimit; 

· formulon përfundime bazuar në rezultatet e eksperimentit; 

· bashkëpunon në mënyrë aktive gjatë punës në grup
	Fjalët kyçe:

Fërkim, forcë fërkimi, sipërfaqe, e ashpër, e lëmuar, rrëshqitje, peshë, dinamometër, matje, të dhëna, rezultat, krahasim, përfundim.

	Burimet dhe mjetet e punës: Libri Fizika 6 – Cambridge; Fletore pune; dërrasë; stivë librash; sapun i lëngshëm; rërë; dy kuti kartoni; kronometër; dinamometër; fletë pune; tabelë për regjistrimin e të dhënave; lapsa dhe vizore.
	Lidhja me fushat e tjera ose me temat ndërkurrikulare: Dituri natyre,
Science: hetimi i forcës së fërkimit dhe faktorëve që ndikojnë në të.

Technology: përdorimi i mjeteve matëse gjatë eksperimentit.

Engineering: studimi i sipërfaqeve dhe përzgjedhja e tyre sipas shkallës së fërkimit.

Mathematics: matja e kohës, regjistrimi, krahasimi dhe interpretimi i të dhënave.

TIK: organizimi i të dhënave dhe paraqitja e tyre në tabela ose grafikë.

	Metodologjia dhe veprimtaritë e nxënësve

Diskutim i drejtuar; pyetje-përgjigje; parashikim; hulumtim shkencor; eksperiment; vëzhgim; matje; punë në grupe; regjistrim të dhënash; krahasim; analizë; interpretim dhe formulim përfundimesh.

	PARASHIKIMI – 8–10 minuta
Filloj orën duke rikujtuar njohuritë e marra në orën e mëparshme për forcën e fërkimit.

Paraqes dy sipërfaqe të ndryshme dhe shtroj pyetjet:

· A janë të dyja sipërfaqet njësoj të rrëshqitshme? 

· Cila sipërfaqe mendoni se krijon më shumë fërkim? 

· Pse? 

· Çfarë ndodh kur një sipërfaqe laget? 

· A mund të ndikojë pesha e një trupi në forcën e fërkimit? 

· Si mund ta zbulojmë këtë përmes një eksperimenti? 

Më pas paraqes pyetjen problemore:

“Si ndikon sipërfaqja dhe pesha e trupit në forcën e fërkimit?”
I kërkoj nxënësve të bëjnë parashikimet e tyre.

I shkruaj në tabelë:

Parashikim → Eksperiment → Matje → Regjistrim → Krahasim → Përfundim
NDËRTIMI I NJOHURIVE – 20–22 minuta

Veprimtaria 1 – Si ndikon sipërfaqja te fërkimi?

I organizoj nxënësit në grupe dhe së bashku përgatisim një rrafsh të pjerrët, duke vendosur një dërrasë mbi një stivë librash.

Në njërën kuti vendosim rërë dhe e vendosim në pjesën e sipërme të rrafshit.

U kërkoj nxënësve ta lënë kutinë të lirë dhe të matin kohën që i duhet për të arritur në fund të rrafshit të pjerrët.

U kërkoj ta përsërisin matjen disa herë dhe t’i regjistrojnë rezultatet.

Tabela 1

Sipërfaqja

Matja 1

Matja 2

Matja 3

Matja 4

Dru

… s

… s

… s

… s

Dru i lyer me sapun

… s

… s

… s

… s

Më pas i udhëzoj nxënësit të krahasojnë rezultatet.

Shtroj pyetjet:

· Në cilën sipërfaqe kutia lëvizi më shpejt? 

· Në cilën sipërfaqe iu desh më shumë kohë? 

· Cila sipërfaqe kishte më shumë fërkim? 

· A përputhen rezultatet me parashikimet? 

I orientoj nxënësit drejt përfundimit se:

Fërkimi është më i madh ndërmjet sipërfaqeve të ashpra sesa ndërmjet sipërfaqeve të lëmuara.
Veprimtaria 2 – Si ndikon pesha e trupit te forca e fërkimit?

Vendos dy kuti mbi dysheme.

Në njërën kuti vendosim më shumë rërë, ndërsa në tjetrën më pak.

Para eksperimentit i pyes:

“Cila nga kutitë mendoni se do të jetë më e vështirë për t’u tërhequr?”
Nxënësit bëjnë parashikimin.

Më pas përdorim dinamometrin për të tërhequr kutitë dhe krahasojmë vlerat e forcës së matur.

I udhëzoj nxënësit të regjistrojnë rezultatet.

Kutia

Pesha e ngarkesës

Forca e nevojshme për tërheqje

Kutia 1

Më e vogël

… N

Kutia 2

Më e madhe

… N

Shtroj pyetjet:

· Cila kuti kërkoi forcë më të madhe për t’u tërhequr? 

· Cila kuti kishte peshë më të madhe? 

· Çfarë lidhjeje vëreni ndërmjet peshës dhe fërkimit? 

· A u vërtetua parashikimi juaj? 

I drejtoj nxënësit drejt përfundimit:

Sa më e madhe të jetë pesha e trupit, aq më e madhe është forca e fërkimit.
PËRPUNIMI – 10–12 minuta

I kërkoj secilit grup të paraqesë rezultatet e tij.

I vendos rezultatet në tabelë dhe i krahasojmë së bashku.

Shtroj pyetjet:

· Çfarë zbuluam për sipërfaqet e ndryshme? 

· Cila sipërfaqe krijoi më shumë fërkim? 

· Cila sipërfaqe ishte më e rrëshqitshme? 

· Çfarë ndodhi kur dërrasa u ly me sapun? 

· Çfarë ndodhi kur rritëm peshën e kutisë? 

· Cila kuti kërkoi forcë më të madhe për t’u tërhequr? 

· A përputhen rezultatet me parashikimet? 

· Pse i përsëritëm matjet disa herë? 

· Çfarë mund të shkaktojë ndryshime të vogla ndërmjet matjeve? 

I nxis nxënësit të kuptojnë rëndësinë e përsëritjes së matjeve, regjistrimit të saktë dhe krahasimit të rezultateve.

Në fund kërkoj nga çdo grup të formulojë një përfundim të shkurtër.

Përfundimi i pritshëm

“Nga eksperimenti vumë re se sipërfaqet e ashpra krijojnë më shumë fërkim se sipërfaqet e lëmuara. Gjithashtu, kur rritet pesha e trupit, rritet edhe forca e fërkimit.”
Në fund të orës kërkoj që nxënësit të plotësojnë:

“Fërkimi është më i madh kur sipërfaqet janë më __________.”

“Kur sipërfaqja lyhet me sapun, fërkimi __________.”

“Sa më e madhe të jetë pesha e trupit, aq __________ është forca e fërkimit.”

“Për të matur forcën e tërheqjes përdorëm __________.”

“Përsëritëm matjet për të __________ besueshmërinë e rezultateve.”

“Nga eksperimenti përfunduam se __________.”



	Vlerësimi:  Në përfundim të orës së mësimit nxënësit vlerësohen për:

N2
Nxënësi realizon matje me pak ndihmë, regjistron pjesërisht saktë të dhënat dhe krahason rezultatet në situata të thjeshta. Arrin të dallojë ndryshimin e fërkimit në sipërfaqe të ndryshme.
N3
Nxënësi realizon në mënyrë të pavarur matjet, përdor saktë kronometrin dhe dinamometrin, regjistron të dhënat, i krahason dhe shpjegon se fërkimi është më i madh në sipërfaqet e ashpra dhe rritet me rritjen e peshës së trupit.
N4
Nxënësi planifikon dhe realizon me pavarësi eksperimentin, përsërit matjet, interpreton të dhënat, argumenton rezultatet, krahason parashikimet me rezultatet eksperimentale dhe formulon përfundime të mbështetura në prova.


	Detyrat dhe puna e pavarur: Plotësimi i ushtrimeve të Fletores së punës për temën “Studim për fërkimin” sipas  nivelit të nxënësve.

Nxënësi të mendojë dhe të shkruajë:

“Përse këpucët sportive kanë sipërfaqe të posaçme në pjesën e poshtme? Çfarë lidhjeje ka kjo me fërkimin?”


	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.9 Notimi dhe zhytja e trupave
	Situata e të nxënit: 
“Si mund të parashikojmë nëse një trup do të notojë apo do të zhytet në ujë?”


	Rezultatet e të nxënit të kompetencave të fushës sipas temës mësimore:

Në fund të orës nxënësi:

· dallon trupat që notojnë nga trupat që zhyten; 

· shpjegon në mënyrë të thjeshtë pse disa trupa notojnë dhe disa zhyten; 

· identifikon forcën e rëndesës që vepron mbi një trup në ujë; 

· identifikon forcën shtytëse që uji ushtron mbi trupin; 

· përcakton drejtimin e forcës së rëndesës dhe të forcës shtytëse; 

· shpjegon se mbi një trup në ujë veprojnë forca në drejtime të kundërta; 

· lidh notimin dhe zhytjen me krahasimin e masës së trupit me masën e ujit të zhvendosur; 

· parashikon nëse një trup do të notojë apo do të zhytet; 

· realizon një veprimtari praktike për të testuar parashikimet; 

· mat dhe shton në mënyrë të kontrolluar masën e rërës; 

· regjistron parashikimet dhe rezultatet në tabelë; 

· identifikon ndryshoren e pavarur, të varur dhe ndryshoret e kontrollit; 

· shpjegon rëndësinë e një testi të drejtë; 

· ndërton dhe interpreton diagramin e forcave për një trup që noton dhe një trup që zhytet; 

· formulon një përfundim bazuar në rezultatet e eksperimentit.

· 
	Fjalët kyçe:

Notim, zhytje, fundosje, forcë e rëndesës, forcë shtytëse, ujë i zhvendosur, masë, vëllim, trup, diagram forcash, parashikim, rezultat, test i drejtë, ndryshore.

	Burimet dhe mjetet e punës: Libri Fizika 6 – Cambridge; Fletore pune; enë e madhe me ujë; enë e vogël plastike; pjatë prej letre alumini; letër alumini; rërë; sfera qelqi; peshore; fletë pune; tabelë për regjistrimin e të dhënave; lapsa dhe vizore..
	Lidhja me fushat e tjera ose me temat ndërkurrikulare: Dituri natyre,
Science: studimi i forcës shtytëse, forcës së rëndesës dhe notimit të trupave.

Technology: përdorimi i mjeteve dhe materialeve për ndërtimin e trupave që notojnë.

Engineering: lidhja e formës së anijeve me aftësinë e tyre për të notuar.

Mathematics: matja e masës, regjistrimi dhe krahasimi i të dhënave.

TIK: paraqitja e rezultateve dhe modelimi i forcave.

	Metodologjia dhe veprimtaritë e nxënësve

Diskutim i drejtuar; pyetje-përgjigje; parashikim; vëzhgim; eksperiment; hulumtim shkencor; punë në grupe; matje; regjistrim të dhënash; krahasim; ndërtim diagrami; analizë dhe formulim përfundimesh.

	PARASHIKIMI – 8–10 minuta

Filloj orën duke rikujtuar njohuritë për masën, peshën dhe drejtimet e forcave.

Vendos një tapë dhe një monedhë në ujë.

I pyes nxënësit:

· Cili prej tyre noton? 

· Cili fundoset? 

· Pse mendoni se ndodh kjo? 

· Cila forcë vepron mbi trupat? 

· Në ç'drejtim vepron forca e rëndesës? 

· A vepron edhe uji mbi trup? 

· Në ç'drejtim mendoni se vepron kjo forcë? 

· Si mund të shpjegojmë notimin e një anijeje? 

Më pas paraqes situatën:

“Një anije mund të jetë shumë e rëndë, por përsëri noton. Pse?”
Mbledh parashikimet e nxënësve dhe i shënoj në tabelë.

Paraqes strukturën e punës:

Parashikim → Eksperiment → Matje → Regjistrim → Krahasim → Përfundim
NDËRTIMI I NJOHURIVE – 20–22 minuta

1. Forcat që veprojnë mbi trupat në ujë

Shpjegoj se kur një trup ndodhet në ujë, mbi të veprojnë dy forca kryesore:

· forca e rëndesës, e drejtuar nga lart-poshtë; 

· forca shtytëse, e drejtuar nga poshtë-lart. 

Demonstroj duke shtyrë lehtë një top nën ujë dhe e lëshoj.

I pyes:

· Çfarë ndodhi me topin? 

· Në cilin drejtim lëvizi? 

· Çfarë force e shtyu atë lart? 

Shpjegoj se uji ushtron mbi trup një forcë shtytëse vertikalisht lart.

2. Kur noton dhe kur zhytet një trup?

Në tabelë paraqes dy raste.

Trupi që noton

Forca shtytëse ↑
Forca e rëndesës ↓
Shpjegoj se kur forcat që veprojnë mbi trup janë të baraspeshuara, trupi mund të qëndrojë në sipërfaqen e ujit.

Trupi që zhytet

Forca shtytëse ↑
Forca e rëndesës ↓↓
Shpjegoj se kur forca e rëndesës është më e madhe se forca shtytëse, trupi zhytet.

3. Veprimtaria praktike – Si ndikon masa në notimin dhe zhytjen?

I organizoj nxënësit në grupe dhe u shpërndaj materialet.

Përgatisim një enë të madhe të mbushur pjesërisht me ujë dhe një enë të vogël prej materiali të përshtatshëm.

U kërkoj nxënësve të bëjnë fillimisht parashikimin:

“A do të notojë ena e vogël?”
E regjistrojmë parashikimin.

Më pas vendosim 10 g rërë në enë.

E vendosim në ujë dhe vëzhgojmë nëse noton apo zhytet.

Rezultatin e regjistrojmë.

Më pas shtojmë përsëri 10 g rërë dhe përsërisim procedurën.

Vazhdojmë duke shtuar rërë derisa ena të zhytet.

Tabela e rezultateve

Sasia e rërës

Parashikimi

Rezultati

0 g

Noton / zhytet

…

10 g

Noton / zhytet

…

20 g

Noton / zhytet

…

30 g

Noton / zhytet

…

40 g

Noton / zhytet

…

…

…

…

I udhëzoj nxënësit të vëzhgojnë se si ndryshon sjellja e enës kur rritet masa e rërës.

4. Testi i drejtë

Pas eksperimentit i pyes:

· Çfarë ndryshuam gjatë eksperimentit? 

· Çfarë matëm ose vëzhguam? 

· Çfarë duhet të mbanim të njëjtë? 

· Pse duhet të ndryshonim vetëm një faktor në të njëjtën kohë? 

I udhëzoj nxënësit të përcaktojnë:

Ndryshorja e pavarur: sasia/masa e rërës.

Ndryshorja e varur: nëse ena noton apo zhytet.

Ndryshoret e kontrollit: uji, ena, materiali dhe mënyra e realizimit të eksperimentit.

Shpjegoj se në këtë mënyrë realizojmë një test të drejtë.

PËRPUNIMI – 10–12 minuta

Analizojmë rezultatet e grupeve.

Shtroj pyetjet:

· Çfarë ndodhi kur rritëm sasinë e rërës? 

· Në cilën pikë ena filloi të zhytet? 

· A përputheshin rezultatet me parashikimet? 

· Çfarë lidhjeje vëreni ndërmjet masës dhe notimit? 

· Cilat janë dy forcat që veprojnë mbi enën? 

· Në cilin drejtim vepron forca e rëndesës? 

· Në cilin drejtim vepron forca shtytëse? 

· Çfarë ndodh kur forca e rëndesës është më e madhe? 

· Çfarë ndodh kur forcat janë të baraspeshuara? 

· Pse një anije e madhe mund të notojë edhe pse ka masë të madhe? 

Diagrami i forcave

I udhëzoj nxënësit të ndërtojnë në fletore:

Ena që noton

↑ Forca shtytëse
↓ Forca e rëndesës
dhe:

Ena që zhytet

↑ Forca shtytëse
↓↓ Forca e rëndesës
I kërkoj nxënësve të shpjegojnë ndryshimin në gjatësinë e shigjetave.

Në fund të orës kërkoj që nxënësit të plotësojnë:

“Mbi një trup që ndodhet në ujë veprojnë __________ dhe __________.”

“Forca e rëndesës vepron në drejtim __________.”

“Forca shtytëse vepron në drejtim __________.”

“Kur forca e rëndesës është më e madhe se forca shtytëse, trupi __________.”

“Kur forcat janë të baraspeshuara, trupi mund të __________.”

“Nga eksperimenti vumë re se kur rritet masa e rërës, __________.”

“Një anije mund të notojë sepse __________.”



	Vlerësimi:  Në përfundim të orës së mësimit nxënësit vlerësohen për:

N2
Nxënësi dallon trupat që notojnë dhe zhyten në situata të thjeshta, identifikon dy forcat kryesore me pak ndihmë dhe regjistron rezultatet pjesërisht saktë. Arrin të bëjë krahasime të thjeshta.
N3
Nxënësi shpjegon në mënyrë të pavarur notimin dhe zhytjen, identifikon forcën e rëndesës dhe forcën shtytëse, realizon eksperimentin, regjistron të dhënat dhe ndërton saktë diagramet e forcave. Formulon një përfundim të mbështetur në rezultatet e eksperimentit.
N4
Nxënësi planifikon dhe realizon në mënyrë të pavarur një test të drejtë, identifikon saktë ndryshoret, analizon të dhënat, krahason parashikimet me rezultatet, interpreton diagramet e forcave dhe argumenton pse rritja e masës ndikon në notimin ose zhytjen e trupit.


	Detyrat dhe puna e pavarur: Plotësimi i Pyetjeve dhe detyrave të Fletores së punës për temën “Notimi dhe zhytja e trupave” sipas  nivelit të nxënësve.

Nxënësi: sipas  nivelit të nxënësve
1. vizaton diagramin e forcave për një trup që noton; 

2. vizaton diagramin e forcave për një trup që zhytet; 

3. shpjegon pse një anije, edhe pse ka masë të madhe, mund të notojë; 

4. shkruan një përfundim për eksperimentin e realizuar në klasë.


	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.10 V. Praktike: Si ndikon forma e trupit në pluskim dhe zhytje?
	Situata e të nxënit: 
“A ndikon vetëm masa në aftësinë e një trupi për të pluskuar apo për t'u zhytur? Si mund ta ndryshojmë formën e një ene që ajo të mbajë një masë më të madhe pa u zhytur?”


	Rezultatet e të nxënit të kompetencave të fushës sipas temës mësimore:
Në fund të orës nxënësi:

· shpjegon se masa nuk është faktori i vetëm që ndikon në pluskimin ose zhytjen e një trupi; 

· heton në mënyrë praktike ndikimin e formës së një ene mbi aftësinë e saj për të pluskuar; 

· parashikon nëse një sferë dhe një enë prej letre alumini do të pluskojnë apo do të zhyten; 

· ndërton modele varkash me forma të ndryshme duke përdorur letër alumini; 

· teston modelet duke shtuar sfera njëra pas tjetrës; 

· mat dhe regjistron numrin e sferave që mban secila varkë para se të zhytet; 

· krahason rezultatet e modeleve të ndryshme; 

· identifikon ndryshoren e pavarur, të varur dhe ndryshoret e kontrollit; 

· planifikon dhe realizon një test të drejtë; 

· përshkruan modelin që vërehet në rezultatet e eksperimentit;
· sugjeron ndryshime në formën e varkës për të mbajtur një masë më të madhe; 
	Fjalët kyçe:

formë, masë, pluskim, zhytje, fundosje, sferë, varkë, enë, forcë e rëndesës, forcë shtytëse, ujë i zhvendosur, parashikim, test i drejtë, ndryshore e pavarur, ndryshore e varur, ndryshore kontrolli, rezultat, model, grafik, përfundim.

	Burimet dhe mjetet e punës: Libri Fizika 6 – Cambridge, fletore pune, enë të mëdha me ujë, letër alumini, sfera qelqi, pjatë prej letre alumini, materiale për ndërtimin e modeleve, fletë pune, peshore nëse nevojitet, vizore, lapsa, tabelë për regjistrimin e të dhënave, kompjuter/tablet për paraqitjen e rezultateve.
	Lidhja me fushat e tjera ose me temat ndërkurrikulare: Dituri natyre,
Shkencat e natyrës: forca e rëndesës, forca shtytëse, pluskimi dhe zhytja. 

Matematikë: matja, numërimi, regjistrimi, krahasimi dhe paraqitja grafike e të dhënave. 
Teknologji: përdorimi i materialeve për ndërtimin e një modeli funksional. 
Inxhinieri: projektimi dhe përmirësimi i formës së varkës. 
TIK: paraqitja e të dhënave në grafik dhe fotografimi/prezantimi i modeleve.

	Metodologjia dhe veprimtaritë e nxënësve

Diskutim i drejtuar; pyetje-përgjigje; parashikim; punë praktike; hulumtim shkencor; punë në grupe; projektim; ndërtim modeli; testim; matje; regjistrim të dhënash; krahasim; analizë; paraqitje grafike; reflektim dhe formulim përfundimesh.

	PARASHIKIMI – 8–10 minuta

E filloj orën duke rikujtuar njohuritë e marra në orën e mëparshme për pluskimin dhe zhytjen e trupave, si dhe për dy forcat që veprojnë mbi një trup në ujë: forcën e rëndesës dhe forcën shtytëse.

Paraqes para nxënësve një sferë qelqi dhe një copë letër alumini dhe shtroj pyetjet:

· Çfarë mendoni se do të ndodhë me sferën në ujë? 

· A do të pluskojë apo do të zhytet? 

· Po letra e aluminit? 

· Nëse e bëjmë letrën e aluminit në formë topi, çfarë mendoni se do të ndodhë? 

· Po nëse i japim formën e një ene ose varke? 

· A ka rëndësi vetëm masa e trupit? 

· Si mund të ndikojë forma e trupit në aftësinë e tij për të pluskuar? 

I kërkoj nxënësve të bëjnë parashikimet e tyre dhe i regjistroj në tabelë.
Më pas paraqes problemin:

“Duam të ndërtojmë një varkë prej letre alumini që të mbajë sa më shumë sfera pa u zhytur. Çfarë forme duhet të ketë?”
I udhëzoj nxënësit të mendojnë si projektues dhe të ndjekin këtë proces:

Parashikim → Projektim → Ndërtim → Testim → Matje → Regjistrim → Krahasim → Përmirësim → Përfundim
NDËRTIMI I NJOHURIVE – 20–22 minuta

1. Parashikimi dhe testimi i sferës
Fillimisht u kërkoj nxënësve të parashikojnë nëse një sferë qelqi do të pluskojë apo do të zhytet në ujë.

E vendosim sferën në ujë dhe krahasojmë rezultatin me parashikimin.

Më pas vendosim sferën mbi një pjatë prej letre alumini dhe parashikojmë se çfarë do të ndodhë kur pjata të vendoset në ujë.

E testojmë dhe vëzhgojmë rezultatin.

Shtojmë sfera njëra pas tjetrës dhe vëzhgojmë se si ndryshon sjellja e pjatës.

I pyes nxënësit:

· Çfarë ndodhi kur shtuam sfera? 

· A ndryshoi masa e sistemit? 

· Çfarë ndodhi me aftësinë e pjatës për të pluskuar? 

· Në çfarë momenti u zhyt pjata? 

2. Ndërtimi i modeleve të varkave

I ndaj nxënësit në grupe dhe secilit grup i jap letër alumini.

U kërkoj të ndërtojnë një varkë prej letre alumini, duke përdorur forma të ndryshme.

I udhëzoj të mendojnë:

· Sa e gjerë duhet të jetë baza? 

· Sa të larta duhet të jenë anët? 

· Çfarë forme mund të mbajë më shumë sfera? 

· Si mund ta bëjmë modelin më të qëndrueshëm? 

Çdo grup ndërton modelin e tij.

Para testimit kërkoj që secili grup të bëjë një parashikim për numrin e sferave që mendon se do të mbajë varka.

Më pas vendosim varkat në ujë dhe fillojmë të shtojmë sfera njëra pas tjetrës.

Pas çdo sfere nxënësit vëzhgojnë modelin dhe regjistrojnë të dhënat.

Përdorim një tabelë të tillë:

Grupi

Forma e varkës

Parashikimi

Numri i sferave

Rezultati

1

Forma A

...

...

...

2

Forma B

...

...

...

3

Forma C

...

...

...

4

Forma D

...

...

...

I udhëzoj nxënësit të jenë të kujdesshëm që mënyra e testimit të jetë sa më e njëjtë për të gjitha modelet.

3. Testi i drejtë dhe ndryshoret

Pas realizimit të eksperimentit, diskutoj me nxënësit:

· Çfarë ndryshuam? 

· Çfarë matëm? 

· Çfarë duhet të mbajmë të njëjtë? 

· Pse duhet të ndryshojmë vetëm një faktor në një kohë? 

Së bashku përcaktojmë:

Ndryshorja e pavarur: forma/sipërfaqja e bazës së varkës.

Ndryshorja e varur: numri i sferave që varka mban para se të zhytet.

Ndryshoret e kontrollit: materiali i përdorur, sasia e ujit, lloji/madhësia e sferave dhe mënyra e testimit.

Theksoj se mbajtja e këtyre faktorëve të njëjtë na ndihmon të bëjmë një test të drejtë dhe të kuptojmë më mirë ndikimin e formës.

PËRPUNIMI – 10–12 minuta

I ftoj grupet të paraqesin modelet e tyre dhe rezultatet.

Shtroj pyetjet:

· Cila varkë mbajti më shumë sfera? 

· Çfarë forme kishte ajo? 

· Cila varkë u zhyt më shpejt? 

· A përputheshin rezultatet me parashikimet? 

· Çfarë modeli vëreni në rezultatet e grupeve? 

· Si mund ta ndryshonit formën e varkës për të mbajtur më shumë sfera? 

· Pse një varkë prej alumini mund të pluskojë, ndërsa një sferë alumini me të njëjtin material mund të zhytet? 

· Si lidhet kjo me formën e anijeve? 

I udhëzoj nxënësit të vizatojnë në fletore formën e varkës që mbajti më shumë sfera dhe të propozojnë një ndryshim që mund ta bëjë atë edhe më të qëndrueshme.

Më pas diskutojmë lidhjen me anijet:

Një anije mund të ketë masë të madhe, por forma e saj i mundëson të zhvendosë një sasi të madhe uji dhe të marrë një forcë shtytëse që e mban atë në sipërfaqe.
Nëse anija ka ngarkesë më të vogël, masa e përgjithshme zvogëlohet dhe ajo do të qëndrojë më lart në ujë.

Paraqitja grafike

U kërkoj nxënësve të përdorin të dhënat e aktivitetit dhe të ndërtojnë një grafik shpërndarjeje, ku:

· në boshtin horizontal vendosin sipërfaqen e bazës së enës (cm²); 

· në boshtin vertikal vendosin numrin e monedhave/sferave para se ena të zhytet. 

Më pas i pyes:

“A është ecuria pozitive, negative apo nuk ka një ecuri të qartë?”
Kjo i ndihmon nxënësit të lidhin matjet praktike me paraqitjen dhe interpretimin e të dhënave.

Në fund të orës kërkoj që nxënësit të plotësojnë me fjalët e tyre:

· Sot mësova se forma e trupit __________. 

· Parashikimi im ishte __________ dhe rezultati ishte __________. 

· Varka që mbajti më shumë sfera kishte formën __________. 

· Për ta bërë varkën më të aftë për të mbajtur ngarkesë, do të __________. 

· Një test i drejtë është i rëndësishëm sepse __________. 

· Ndryshorja e pavarur në eksperimentin tonë ishte __________. 

· Ndryshorja e varur ishte __________. 

· Nga rezultatet përfundova se __________.



	Vlerësimi:  Në përfundim të orës së mësimit nxënësit vlerësohen për:

N2
Nxënësi dallon në situata të thjeshta ndikimin e formës në pluskim, merr pjesë në ndërtimin dhe testimin e modelit me pak ndihmë dhe regjistron pjesërisht saktë rezultatet. Bën krahasime të thjeshta ndërmjet modeleve.
N3
Nxënësi parashikon, ndërton dhe teston në mënyrë të pavarur një model varke, regjistron rezultatet, identifikon ndryshoret kryesore, krahason të dhënat dhe shpjegon se si forma ndikon në aftësinë e varkës për të mbajtur ngarkesë.
N4
Nxënësi planifikon dhe realizon në mënyrë të pavarur një test të drejtë, kontrollon ndryshoret, analizon të dhënat dhe grafikun, identifikon modelin në rezultate, propozon përmirësime të argumentuara të formës së varkës dhe shpjegon lidhjen e rezultateve me projektimin e anijeve.


	Detyrat dhe puna e pavarur: Plotësimi i Pyetjeve dhe detyrave të Fletores së punës për temën “Notimi dhe zhytja e trupave” Sipas nivelit të nxënësve:
5. Vizato një varkë prej letre alumini që mund të mbajë shumë sfera. 

6. Shpjego pse forma e varkës ndikon në aftësinë e saj për të pluskuar. 

7. Sugjero një ndryshim në formën e varkës që do ta ndihmonte të mbante më shumë sfera. 

8. Shkruaj përfundimin e eksperimentit. 

9. Paraqit rezultatet e eksperimentit në një grafik


	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  1.11  Rezistenca e ajrit
	Situata e të nxënit: 
“Pse disa trupa bien më shpejt se të tjerët dhe si mund ta bëjmë një trup të bjerë më ngadalë?”


	Rezultatet e të nxënit të kompetencave të fushës sipas temës mësimore:
Në fund të orës nxënësi:

· shpjegon se ajri ushtron forcë mbi trupat që lëvizin nëpër të; 

· përkufizon rezistencën e ajrit; 

· tregon se rezistenca e ajrit vepron në drejtim të kundërt me lëvizjen e trupit; 

· shpjegon se rezistenca e ajrit ngadalëson lëvizjen; 

· shpjegon lidhjen ndërmjet sipërfaqes ballore dhe rezistencës së ajrit; 

· krahason rënien e objekteve me forma të ndryshme; 

· shpjegon pse trupat me sipërfaqe ballore më të madhe përballen me rezistencë më të madhe të ajrit; 

· identifikon dy forcat kryesore që veprojnë mbi një parashutë; 

· ndërton diagramin e forcave që veprojnë mbi parashutë; 

· realizon një eksperiment me parashutë; 

· mat dhe regjistron kohën e rënies; 

· llogarit kohën mesatare të rënies; 

· propozon ndryshime në formën ose sipërfaqen e parashutës për ta bërë atë të bjerë më ngadalë; 

· analizon rezultatet dhe formulon një përfundim.


	Fjalët kyçe:

rezistencë e ajrit, pengesë ballore, sipërfaqe ballore, lëvizje, rënie, aerodinamike, parashutë, forcë, forcë e rëndesës, drejtim i kundërt.

	Burimet dhe mjetet e punës: Libri Fizika 6 – Cambridge, fletore pune, letër, objekte të lehta me forma të ndryshme, qese plastike, spango, shirit ngjitës, kronometër, pesha të ndryshme, gërshërë, fletë pune, video demonstrimi.
	Lidhja me fushat e tjera ose me temat ndërkurrikulare: Dituri natyre,
  Shkencat e natyrës: forcat dhe lëvizja. 

  Matematikë: matja e kohës dhe llogaritja e kohës mesatare. 

  Teknologji: përdorimi i materialeve për ndërtimin e parashutës. 

  Inxhinieri: projektimi dhe përmirësimi i parashutës. 

  TIK: shikimi i videove demonstrative dhe dokumentimi i eksperimentit.

	Metodologjia dhe veprimtaritë e nxënësve

Diskutim i drejtuar; pyetje-përgjigje; parashikim; vëzhgim; demonstrim; eksperiment; punë në grupe; matje; krahasim; analizë e rezultateve; ndërtim diagrami forcash; reflektim.

	PARASHIKIMI – 8–10 minuta

E filloj orën duke u drejtuar nxënësve pyetjen:

“A e keni mbajtur ndonjëherë dorën jashtë dritares së makinës në lëvizje? Çfarë keni ndier?”
I dëgjoj përgjigjet e tyre dhe i nxis të shpjegojnë pse dora duket sikur shtyhet prapa.

Më pas paraqes dy fletë letre me forma të ndryshme. Njërën e lë të sheshtë dhe tjetrën e bëj top.

I pyes:

· Cila mendoni se do të bjerë më shpejt? 

· Pse? 

· Çfarë roli luan ajri gjatë rënies? 

· Në ç'drejtim vepron ajri mbi trupin që bie? 

· A mendoni se forma e trupit ndikon në rezistencën e ajrit? 

I lë nxënësit të bëjnë parashikimet e tyre.

Më pas paraqes problemin:

“Si mund ta përdorim rezistencën e ajrit për të bërë një trup të bjerë më ngadalë?”
I njoh nxënësit me shembullin e parashutës dhe u shpjegoj se gjatë rënies ajo përballet me një rezistencë të madhe të ajrit për shkak të sipërfaqes së saj të madhe.

NDËRTIMI I NJOHURIVE – 20–22 minuta

1. Çfarë është rezistenca e ajrit?

Shpjegoj se ajri është një përzierje gazesh dhe se, kur një trup lëviz në ajër, grimcat e gazit veprojnë mbi trupin në drejtim të kundërt me lëvizjen e tij.

Kjo forcë quhet rezistencë e ajrit ose pengesë ballore.

E paraqes në tabelë:

Drejtimi i lëvizjes së trupit →
← Rezistenca e ajrit
Theksoj se rezistenca e ajrit vepron në drejtim të kundërt me lëvizjen dhe për këtë arsye ngadalëson trupin.

2. Ndikimi i sipërfaqes ballore

Paraqes dy objekte me forma të ndryshme dhe diskutoj me nxënësit.

Shpjegoj se:

Sa më e madhe të jetë sipërfaqja ballore e trupit që lëviz, aq më e madhe është rezistenca e ajrit.
U kërkoj nxënësve të parashikojnë se cili prej objekteve do të bjerë më shpejt dhe cili do të përballet me rezistencë më të madhe të ajrit.

Më pas e lidh këtë me shembullin e parashutës.

I pyes:

· Pse parashuta ka sipërfaqe të madhe? 

· Çfarë ndodh me rezistencën e ajrit kur rritet sipërfaqja? 

· Si ndikon kjo në shpejtësinë e rënies? 

3. Veprimtaria praktike – Ndërtimi dhe testimi i parashutës

I ndaj nxënësit në grupe dhe u shpërndaj materialet:

qese plastike, spango, shirit ngjitës, gërshërë dhe pesha të ndryshme.
I udhëzoj të ndërtojnë një parashutë të thjeshtë.

Para eksperimentit kërkoj që çdo grup të bëjë një parashikim:

“Sa kohë mendoni se do t'i duhet parashutës për të arritur në dysheme?”
E lëshojmë parashutën nga e njëjta lartësi dhe matim kohën e rënies me kronometër.

E përsërisim matjen disa herë dhe i regjistrojmë rezultatet.

Prova

Koha e rënies

1

… s

2

… s

3

… s

4

… s

Më pas i udhëzoj nxënësit të llogarisin kohën mesatare.

Diskutojmë:

· A ishin të njëjta të gjitha matjet? 

· Pse mund të ketë ndryshime ndërmjet tyre? 

· Çfarë mund të ndryshojmë te parashuta? 

· Si mund ta bëjmë atë të bjerë më ngadalë? 

4. Diagrami i forcave

I rikthehem njohurive për diagramet e forcave.

I pyes:

“Cilat janë dy forcat kryesore që veprojnë mbi parashutën gjatë rënies?”
Nxënësit identifikojnë:

· forcën e rëndesës, që vepron poshtë; 

· rezistencën e ajrit, që vepron lart, pra në drejtim të kundërt me rënien. 

I udhëzoj të ndërtojnë në fletore diagramin:

↑ Rezistenca e ajrit
● Parashuta
↓ Forca e rëndesës
Më pas u kërkoj të shpjegojnë drejtimin e secilës forcë.

PËRPUNIMI – 10–12 minuta

I ftoj grupet të paraqesin rezultatet e eksperimentit.

Shtroj pyetjet:

· Cila parashutë ra më ngadalë? 

· Sa ishte koha mesatare e rënies? 

· Çfarë forme dhe sipërfaqe kishte parashuta? 

· Si ndikoi sipërfaqja në rezistencën e ajrit? 

· Çfarë ndodh me trupin kur rezistenca e ajrit rritet? 

· Cilat janë dy forcat që veprojnë mbi parashutë? 

· Në cilin drejtim vepron secila forcë? 

· Si mund ta ndryshojmë parashutën që të bjerë edhe më ngadalë? 

I udhëzoj nxënësit të propozojnë një ndryshim në modelin e parashutës, për shembull ndryshimin e sipërfaqes së saj, dhe të shpjegojnë pse mendojnë se ky ndryshim do të ndikojë në rënien e saj.

Më pas diskutojmë shembuj nga jeta e përditshme ku rezistenca e ajrit është e rëndësishme, veçanërisht parashuta.

Në fund të orës kërkoj që nxënësit të plotësojnë:

· Rezistenca e ajrit është __________. 

· Rezistenca e ajrit vepron në drejtim __________ me lëvizjen. 

· Sa më e madhe të jetë sipërfaqja ballore, aq __________ është rezistenca e ajrit. 

· Dy forcat që veprojnë mbi parashutë janë __________ dhe __________. 

· Forca e rëndesës vepron __________. 

· Rezistenca e ajrit vepron __________. 

· Parashuta bie ngadalë sepse __________. 

· Për ta bërë parashutën të bjerë edhe më ngadalë, mund të __________. 

· Nga eksperimenti përfundova se __________. 



	Vlerësimi:  Në përfundim të orës së mësimit nxënësit vlerësohen për:

N2
Nxënësi shpjegon në situata të thjeshta se ajri pengon lëvizjen e trupave, identifikon dy forcat mbi parashutë me pak ndihmë dhe merr pjesë në eksperiment. Regjistron rezultatet dhe bën krahasime të thjeshta.
N3
Nxënësi shpjegon në mënyrë të pavarur rezistencën e ajrit, lidh sipërfaqen ballore me madhësinë e rezistencës, realizon eksperimentin, mat dhe regjistron kohën, llogarit kohën mesatare dhe ndërton saktë diagramin e forcave.
N4
Nxënësi analizon në mënyrë të pavarur ndikimin e sipërfaqes ballore në rezistencën e ajrit, interpreton rezultatet, argumenton ndryshimet që mund të bëhen në parashutë për të ngadalësuar rënien dhe lidh përfundimet e eksperimentit me funksionimin e parashutës.


	Detyrat dhe puna e pavarur: Plotësimi i Pyetjeve dhe detyrave të Fletores së punës për temën “Rezistenca e ajrit”, dhe sipas nivelit të nxënësve:
· Vizato diagramin e forcave që veprojnë mbi një parashutë. 

· Shpjego pse parashuta ka një sipërfaqe të madhe. 

· Sugjero një ndryshim që mund t'i bëhet parashutës për ta bërë të bjerë më ngadalë. 

· Jep një shembull nga jeta e përditshme ku rezistenca e ajrit është e dobishme.Sipas nivelit të nxënësve


	Fusha: Shkencat e natyrës
	Lënda: Fizikë
	Shkalla: III
	Klasa: VI

	Tema mësimore:  Përsëritje – Forca dhe energjia
	Situata e të nxënit: 
“Ku i hasim forcat dhe si ndikojnë ato në sport, transport dhe teknologji?”


	Rezultatet e të nxënit të kompetencave të fushës sipas temës mësimore:
Në fund të orës nxënësi:

· rikujton konceptet kryesore të kapitullit “Forca dhe energjia”;

· dallon masën nga pesha dhe njeh njësitë e tyre matëse;

· identifikon mjetet që përdoren për matjen e masës dhe peshës;

· përcakton drejtimin e veprimit të një force;

· dallon forcat e baraspeshuara nga forcat e pabaraspeshuara;

· shpjegon efektet që mund të shkaktojë një forcë;

· lidh forcën me ndryshimin e lëvizjes dhe me energjinë;

· shpjegon rolin e fërkimit në situata të ndryshme;

· shpjegon pse disa trupa pluskojnë dhe të tjerë zhyten;

· shpjegon ndikimin e formës së trupit në pluskim dhe zhytje;

· identifikon rezistencën e ajrit dhe efektin e saj;

· zgjidh ushtrime të thjeshta duke përdorur njohuritë e kapitullit;

· argumenton përgjigjet dhe bashkëpunon në grup.


	Fjalët kyçe:

masë, peshë, kg, N, forcë, dinamometër, drejtim, forcë e baraspeshuar, forcë e pabaraspeshuar, lëvizje, energji, fërkim, pluskim, zhytje, rezistencë e ajrit.

	Burimet dhe mjetet e punës: Teksti i fizikës, fletë përmbledhëse, tabela, lapsa, figura dhe skema, karta me pyetje, ushtrime, projektor/kompjuter dhe, nëse është e mundur, kuiz interaktiv në Kahoot!
	Lidhja me fushat e tjera ose me temat ndërkurrikulare: Dituri natyre,
  Shkencat e natyrës: zbatimi i koncepteve të forcave në situata reale. 

  Teknologji: përdorimi i forcave në pajisje dhe mjete teknologjike. 

  Matematikë: organizimi dhe paraqitja e të dhënave. 

  Art: krijimi dhe organizimi vizual i posterit. 

  TIK: kërkimi i informacionit dhe përgatitja e prezantimeve digjitale. 

  Edukim fizik: shembuj të forcave në sport.


	Metodologjia dhe veprimtaritë e nxënësve

Hartë konceptuale, pyetje-përgjigje, diskutim, punë në grup, lojë njohurish, zgjidhje ushtrimesh, vetëvlerësim.

	PARASHIKIMI – 8–10 minuta

E filloj orën duke u rikujtuar nxënësve se gjatë orëve të mëparshme kemi studiuar mënyra të ndryshme në të cilat forcat veprojnë mbi trupat.

Në tabelë shkruaj në qendër:

FORCA DHE ENERGJIA
U kërkoj nxënësve të thonë me radhë konceptet që u vijnë në mendje kur dëgjojnë këtë temë. Ndërkohë që nxënësit përgjigjen, i shënoj në tabelë dhe filloj të ndërtoj një hartë konceptuale.

I nxis me pyetje:

· Çfarë është forca?

· Me çfarë njësie matet forca?

· Me çfarë mjeti matim forcën?

· Çfarë ndryshimi ka midis masës dhe peshës?

· Me çfarë matet masa?

· Çfarë mund të shkaktojë një forcë?

· Çfarë kuptojmë me forca të baraspeshuara?

· Po me forca të pabaraspeshuara?

· Çfarë roli ka fërkimi?

· Kur themi se një trup pluskon?

· Çfarë ndodh me një trup që zhytet?

· Çfarë është rezistenca e ajrit?

Pas përgjigjeve të nxënësve, i lidh konceptet me njëri-tjetrin në hartën konceptuale.

Më pas paraqes disa situata të shkurtra:

Një nxënës shtyn një bankë.
Një biçikletë frenon.
Një top bie në tokë.
Një anije qëndron mbi ujë.
Një parashutist lëviz në ajër.
I pyes nxënësit:
“Çfarë force ose forcash veprojnë në secilën situatë?”
NDËRTIMI I NJOHURIVE – 20–22 minuta

I ndaj nxënësit në grupe të vogla dhe secilit grup i jap një fletë me koncepte ose pyetje nga kapitulli.

I udhëzoj që t'i organizojnë konceptet sipas lidhjes që kanë me njëri-tjetrin.

Një grup punon me:

MASA – PESHA – MJETET E MATJES – NJËSITË
Një grup tjetër:

FORCA – DREJTIMI – EFEKTET E FORCËS – LËVIZJA
Një grup:

FORCAT E BARASPESHUARA – FORCAT E PABARASPESHUARA – EKUILIBRI
Dhe një grup tjetër:

FËRKIMI – PLUSKIMI – ZHYTJA – REZISTENCA E AJRIT
U kërkoj nxënësve të shpjegojnë me fjalët e tyre lidhjen ndërmjet koncepteve.

Gjatë punës kaloj te grupet, kontrolloj përgjigjet dhe bëj pyetje orientuese kur është e nevojshme.

Më pas zhvillojmë një lojë njohurish. Lexoj një pohim dhe nxënësit duhet të përcaktojnë nëse është i saktë apo jo, duke argumentuar përgjigjen.

Shembuj:

1. Masa matet me njuton.
2. Pesha matet me njuton.
3. Dinamometri përdoret për të matur forcën.
4. Forcat e baraspeshuara mund të mbajnë një trup në ekuilibër.
5. Fërkimi është gjithmonë i dëmshëm.
6. Rezistenca e ajrit është një forcë që kundërshton lëvizjen në ajër.
7. Forma e trupit mund të ndikojë në mënyrën se si ai pluskon ose zhytet.
Pas çdo përgjigjeje kërkoj nga nxënësit të shpjegojnë pse.

PËRPUNIMI – 10–12 minuta

Në këtë fazë u jap nxënësve disa ushtrime përmbledhëse.

Ushtrimi 1 – Plotëso:
· Njësia e masës është ______.

· Njësia e forcës është ______.

· Mjeti që përdorim për matjen e forcës është ______.

· Forca mund të ndryshojë ______ ose ______ e një trupi.

· Forca që kundërshton lëvizjen e sipërfaqeve në kontakt quhet ______.

· Forca që kundërshton lëvizjen e një trupi në ajër quhet ______.

Ushtrimi 2 – Dallo konceptin
U paraqes situata të ndryshme dhe kërkoj që nxënësit të përcaktojnë konceptin fizik që lidhet me secilën.

· Për shembull:

· Frenimi i biçikletës → fërkimi
· Parashuta → rezistenca e ajrit
· Anija mbi ujë → pluskimi
· Shtyrja e një objekti → forca
· Objekt që nuk ndryshon gjendjen e tij të lëvizjes → forca të baraspeshuara, nëse forcat rezultante janë zero.

Ushtrimi 3 – Shpjego
Kërkoj që nxënësit të shpjegojnë:

Pse është i nevojshëm fërkimi kur ecim?
Pse një parashutist nuk bie në ajër në të njëjtën mënyrë si një gur?
Pse një anije mund të pluskojë mbi ujë?
Çfarë ndodh kur forcat mbi një trup janë të pabaraspeshuara?
Gjatë zgjidhjes së ushtrimeve kërkoj që nxënësit të mos japin vetëm përgjigjen, por të argumentojnë mënyrën e arsyetimit.

Në përfundim, nëse kam mundësi, zhvilloj një kuiz të shkurtër në Kahoot, me pyetje nga të gjitha temat e kapitullit. Pas çdo pyetjeje ndalemi shkurtimisht te përgjigjja e saktë dhe sqaroj konceptin kur vërej paqartësi.
Në fund të orës u kërkoj nxënësve të plotësojnë me gojë ose në fletore:

Sot rikujtova se…
Koncepti që kuptoj më mirë është…
Koncepti që duhet të përsëris edhe një herë është…
Një shembull i forcës nga jeta e përditshme është…
Më pas rikthehem te harta konceptuale e fillimit dhe së bashku me nxënësit kontrollojmë nëse kemi përfshirë konceptet kryesore të kapitullit.

	Vlerësimi:  Në përfundim të orës së mësimit nxënësit vlerësohen për:

N2: Identifikon dhe shpjegon konceptet kryesore në situata të thjeshta, me pak ndihmë.
N3: Lidh saktë konceptet e kapitullit, zgjidh ushtrimet në mënyrë të pavarur dhe argumenton përgjigjet.
N4: Analizon situata të reja, lidh disa koncepte njëkohësisht, argumenton në mënyrë të qartë dhe korrigjon gabimet duke përdorur arsyetim fizik.


	Detyrë për orën e ardhshme

Të ndërtoj një hartë konceptuale përmbledhëse të kapitullit “Forca dhe energjia”, ku të përfshij:

Masën → peshën → forcën → drejtimin e forcës → efektet e forcës → forcat e baraspeshuara dhe të pabaraspeshuara → fërkimin → pluskimin dhe zhytjen → rezistencën e ajrit.
Të zgjedh një situatë nga jeta e përditshme dhe të shpjegoj cilat forca veprojnë mbi trupin, drejtimin e tyre dhe efektin që shkaktojnë.




